CNA DaiTe In An Um Rih Hi Kan Him Nak ASi – Hakha Cherry\nCNA DaiTe In An Um Rih Hi Kan Him Nak ASi\nNews kan zoh tik ah Kayin kan unau le hna an temtuar nak zoh tik ah hin zaang a raam tuk hringhran e.A tu kan nih Laimi kan dirhmun ah hi bantuk dirhmun khi hei tawng ve usih law ka ti ah hin, a tu ah CNA mawhchiat in cu e kha e nan ti mi hi ttha te in ruat hmanh u. A hrut mi Kawl Ralkap nih zei hmanh midang zawnruah nak um bak lo in a tuk hna ning hi nan hmuh cio ko lai. Miphun ralkap nih an tuk nak i a leh rulh hna nak le,Khua mi nih a tuk nak a leh rulh ning ai dang deuh in ka thei. Atu zawng ah TaHan ah cun VanzuangLawng in bomb a thlak hna lo. An hriam hman mi a a fat deuh ca ah asi kho men.\nCNA nih kut vawn samh selaw an Sakhan kiangkap khua hna hi cu meialh in ai zel cawlh ko lai. Cutik ah nan hrut tuk e khawkhan nan thiam loe tiin a phunphun in nan zai cuahmah tthan lai i,nan vawlh nan pamh hna lai i mawh vial te nan chiat dih hna lai. A ngaingai ah cun kan dirhmun le sining zoh an thiam tuk rih ko hi.\nAn kah hna ruang ah mi tlaih an tthul lai lo i, Sandah piah mipi kah le tthio an tthul hlei lo loh. Zei kan ti hnga i sum deuh ko uh. A tik cu caan cu an mah nawl siko seh.Kawl phungthluk bia ah ”saya an tam tuk caah Sangphaw lawng a rawk ,, ti mi kan chuak sual lai. Phungthlukbia 24:5-6,Mifim cu mithawng nak in a thawng deuh, Hngalhnak a ngeimi cu thazang a ngeimi nakin a thawng deuh;Zei cahtiah ral cu tha te in khawkhan nak thawng in tei a si i Saupi timhtuah nak theitlai cu teinak asi. Cerdit-Venglawma Dawn\nNa rel rih lo ahcun relthan:Hakha Mann Motor Mongtu Ko Kyaw Zin Hein Tlaih a Tong Ve.Hakha Mann motor mongtu Ko Kyaw Zin Hein cu March 26 ah Hakha Gate ah ralkap le palik nih an tlaih ve, tiah thawng kan theih.\nYangon lei in a rak tlungmi Hakha Mann Bus chung ah Nu Sui Ly Par hlam ding in an kuatmi Gas Mask pawl palik le ralkap nih an hmuh ruang ah motor mongtu Ko Kyaw Zin Hein le Ko Sai Kyaw Kyaw cu an rak tlaih hna.\nGas Mask a hlamtu ding Nu Sui Ly Par nan pehtlaih khawh lawng ah kan thlah hna lai an ti i, Nu Sui Ly Par cu atu tiang an pehtlaih khawh lo caah Ko Kyaw Zin Hein le Ko Sai Kyaw Kyaw cu pohma no. 505 in taza an cuai hna.\nApril 9 ah an pahnih in biaceih zung ah chuahpi an timh hna, tiah Ko Kyaw Zin Hein a farnu nih The Chin Journal ah a chim.The Chin Journal March 30, Hakha


Khristmas Le Dawtnak - A VEL IN KHAMH KAN SI\nBIAALNAK IN MI TEI NAA TIMH TAWNMI KHA NGOL!\nI Korin 1:10, “ Ka u le ka nau hna, kan Bawipa Jesuh Khrih min in kan nawl hna; Nan dihlak in pakhat le pakhat lungnge tein um tuah u, I then hlah u, lungthin khat ruahnak khat in um u.”\nTutan Khristmas ah hin Biaalnak in mitei kan timh tawnmi kha ngol caan asi. Biaal in mitei timh siloin Nangmah he ruahnak aa khat lo mi le na caah ruahnak I khah dingah a har ko rua tiah nan ruah mi hna he khan, bia I al siloin DAWT tu va tim hna. Bialanak in Teitimh siloin Dawt tu I tim deuh hna. Jesuh nih Dawtnak cu zungzal in teitu a si tiah a kan cawnpiak.\nMidang he bia i al dawh kan si cang ti nan theih ahcun, a tanglei Baibal cacaang pawl hi na nunnak lamhruaitu ah hmang ve ding in kan sawm.\nNa tuahsernak kha Zaangfahnak le velngeihnak nih lamhruai seh. (Phungthlukbia 3:3-6)\nBia kan I al tik ah kan chim theu tawn mi cu, Thilhman kan ttanh, thildik chuakseh kan ti, tiah kan ti theu tawn. Siseh Pathian kalning cu Biaalnak in thilhman kawl kha asi bal lo. Velngeihnak le zaangfahnak tu kha hriam ah a hman.\nRome 5:8, "Pathian nih zeitluk indah a kan dawt kha hitihin a langhter. Kan nih cu Misual kan si rih ko lio ahhin kan caah ah Khrih Jesuh cu a thi." Hi velngeihnak le zangfahnak hi Pathian nih Khristmas in kan sin ah a phuan mi thawngttha asi.\nThil hman le Thil hmanlocu Pathian nih Chat ko seh.\nII Korin 13:8, “Biatak cu a ttanh indah kan tanh ko tilo ahcun, a doh cun kan doh kho hrimhrim lo asi ko.” Biadik, Biahman timi hi Nangmah hmuhning le fianning kha a si lem tawn lo. I John 4:1 ah “Ka fale hna Thlarau ka ngei, aa timi paoh khan va zum hna hlah u. An ngeihmi Thlarau cu Pathian sinin a rami a si maw si lo ti kha va hlathlai hma sa u. Zeicahtiah profet deu kha vawlei cung a kenkip ah an kal cang.” Biatak kan timi cu Pathian lawngnih a hngalh I a dikmi le a hmanmi zong hi a mah lawnglawng nih a hngalh. Nangmah le keimah nih biahman tiah kan I al I kan I sik hnawh lenmi khi adik lo mi le a hman lo mi thiamthiam a si kho ko. Pathian lawnglawng hi thil sining cungin a chuak mi kongah Biahman theitu le hngal tu asi. II Korin 10:4-5, “.. Ahman lo in bia I al nak kha kan hrawh. Pathian hngal kho hna hlahseh tinak ca I chonmi vanpang porhlawtnak vialte kha kan boh dih; minung lungthin kha sal ah kan va tlaih hna I Khrih nawl kha kan ngaih ter hna.” Porhlawtnak hi i siknak hram pi a si tawn. Pathian hngal lo mi hna sin ah a ummi lungput asi.\nPathian Umpinak kha KAWL.\nMatthai 28:20, “Kan fialmi vialte hna hi an zulh nakhnga va cawnpiak hna u. Cun hihi philh hlah u: nan sinah a zungzal in, caan dongh tiangin ka um lai,” tiah a ti hna.\nSeitan nih hin buaibainak le biaalnak kan ton tik ah kanmah lawng kan si, dirkamhtu kan ngei lo tiah i ruat in zum hna seh ti hi a kan duh. Pathian nih cun Tukhal tlangval, David hi I zohchun hna seh ti a kan duh. David nih Goliath he an I do lio ah a zumhbak mi cu, Pathian zong, hi raldonak ahhin a um ve, zeicahtiah hi raldonak hi Pathian ta asi, ti kha asi.\n( I Samuel 17:47, hi aa pummi vialte nih hin, vainam le fei in Bawipa khamhnak hi a si lo ti kha an hngalh nakhnga; zeitintiah hi raltuknak cu Bawipa ta a si i nannih cu kan kut chungah pek nan si lai,” tiah a ti.) Midang he kan I sik I bia kan I al tikah Pathian a um ve ti ruat buin, Pathian mithmai zohbu in bia kan chim le khua kan ruah a hau ngaingai. Bawipa telpi nak hmun ahcun dawtnak aum I ngaihthiam nak a chuak zungzal.\nBiaalnak Achuahter tu Hram Taktak kha Kawl.\nEfesa 6:12, “Zeicahtiah kan dohmi hna cu minung kha si loin, vancung khua i a ummi thlarau sual ṭhawnnak hna le uktu hna le nawl ngeitu hna le hi a muimi chan lianhngannak hna hi an si.”\nBaibal chung Pathian bia ning in, kannih kan dohmi cu kan Minung hawidang kha si lo in, kan dohding taktak cu kan ral pa Seitan le kan hmuh khawh lo mi thlarau ttha lo tthawnnak pawl tu hi an si deuh. Minung cu Pathian fa lawngte kan si i aa sii ding le aa rem lo ding kan si lo. A luan cia caan ah Pathian thei loin aa si mi le hawi he bia I al in mi he aa rem lo mi kan si sual ahcun minung ral doh ding kan si lo zia le Setan ral doh ding ah auhmi tu kan sizia kha ruat tthan i Midang kha Biaalnak le siknak in tei timh si tiloin Dawtnak in Teinak hmuh ding tu kha tukum Khristmas thawngttha sinin I zuam cio hna usih.\nPathian nih Ngaihthiam nun le Dawt Nun in pe ko seh.


Kha NLD biathli phuanpiak a si; President thar caah Senior General Min Aung Hlain?\nKha, Chinmi nih kan zum ning bantuk in zeihman a si lo lo hi. Thil sining cu a fiang chin lengmang ko cang lai hi. Politic hi cu mah bantuk hi a si ko, ral ti mi hi a um bak lo an ti mi kha a hman ngai. A her ah cun an tuan ti, a her ah cun an nih doh ti bantuk si ko.\nTu kum kawlram Election cu boruak thei ding mi a tam ngai cang i, NLD le kawl ralkap nih cozah an serh khawh lai lo, Tlangcung mi parties kutah nawlngeinak tampi a um lai ti bantuk a tam ngai. A hman mi cu Election dih hnuah thei a si te ko lai\nTu lio a thlitein thawngpang a um mi, vun ngai ve tuah, Democracy term thumnak president caah Senior General Ming Aung Hlain hmui kan hmuh khawh men tiah thei a si\nKan mah nih ralkap kan huat i, fakpi in kan doh lio ah a chunglei ah cun mah bantuk hi a rak si thiam ko. Politics ah hoikawm tha a um khoh lo i, hoikawm chia zong a um khoh bak lo tia an rak chim tawn mi kha atlung cang lai\nKan ram politic ah interest mi nih cun mah thawngpang hi an thei dih cang lai. Credit- Maroa Tahan\nBe the first to comment on "Kha NLD biathli phuanpiak a si; President thar caah Senior General Min Aung Hlain?"


Nungak Tlangval Ai Duh Tuk I Ai Um Rih Lo Mi Pawl Caah Hi Bantuk Hi Na Tonsual Ve Nak Hnga Loh A Hlankan In I Ralring Ve An Tawn Mi Hi A Poi Bak – Chintanbo\nNungak Tlangval Ai Duh Tuk I Ai Um Rih Lo Mi Pawl Caah Hi Bantuk Hi Na Tonsual Ve Nak Hnga Loh A Hlankan In I Ralring Ve An Tawn Mi Hi A Poi Bak\nDecember 25, 2020 admin THAWNGPANG 0\nMinung u duhdawtnak hi cu hmuh khawh a si loh, thuh khawh mi zong a si hlei loh. A tleipar a chuak mi zong tihnung tuk a si kho mi a si. Malaysia, Sabah khua i a um mi nungak le Paitan khua ih a um mi tlangval kum 29 mi cu i um ding in i ham nak zong an tuah cang.\nCuti cun, a tlangval le khua zong ah cun nungak nu cu a um pah lengmang cang. Asinain, an i umh hlan ah buainak an nei i a nungak nu cu khua ah a tlung. December 19 zan nazi 11.15pm hrawng ah tlangval pa nih hruaiding in a va kal hnawh i a rak duh loh.\nCun, an i ham nak zong cu letthan ding in a rak ti. Curuang ah a tlangval pa cu a thin hang tuk i an innchung bak ah buainak a tuah. A nungak nu i a nu kum 68 mi Habibah Abungon cu nam in a tuk i a thi, an coka ah hliamhma fakngai tuar in a nunnak cu a liam.\nA nungak nu zong faktuk in a vuak i a hliamhma zong a fak tuk hringhran, a nungak nu i a pa le a naupa zong hliamhma faktuk an tuar ve. An pathum in Pitas Hospita ah an zohkhenh cuahmah lio hna. lainawng pa cu a zam manh ruang ah tuhi palik pawl nih tleih ding in an kawl cuahmah lio a si. Credit : Biate Mizoram\nApoi Hringhran Ko Mu : A Tlangval He An Sinpit Lo Ruangah A Nunnak A Liam


Rakrel Hrimhrim Uh, SAC Ralhrang Chungtel Pakhat Cu, Nihin April Ni 13 Ah A Sual Man Cu. – Chintanbo\nRakrel Hrimhrim Uh, SAC Ralhrang Chungtel Pakhat Cu, Nihin April Ni 13 Ah A Sual Man Cu.\nApril 13, 2022 admin MYANMAR NEWS 0\nKhuachung ah ngunkhuai a khawl i, mipi a tlerhkhawnh lengmangtu Taningtharyi peng, Ngaungpingone khua ah um mi pyosawṭee hruaitu pakhat cu April 11 zaan Sml 7 hrawng ah min theih lo mi phu pakhat nih an kah i, a nunnak a liam tiah tualchung um pakhat nih cun a chim,\nThah a tong mi pa hi U The U The U a si i, pyosawtee hruaitu a si, tiah tualchung mi pakhat nih a chim. U The U thah a ton hnu ah SAC ralkap cheukhat an ra i lampi ah aa choklet mi an chek hna. U The U a thattu hi a ho an si, theih a si rih lo.\nU The U hi pyituhsit a luhnak kum 20 fai a si cang i, khua ah ngunkhuai khawl in, khua mi a tlerhkhawnh lengmangtu a si, tiah tualchung mi nih an chim.\nThawngdang April 6 zanlei sml 1:10 hrawng ah Yangon, South Okkalarpah peng Taantuhma lam ah a um mi, KBZ bank phaisa firnak ah aa tel mi chung in, minung 18 cu phaisa, hriamthil le rithaisii tlang pawl he April 8 ah tlaih an si, tiah SAC nih an thanh. KBZ bank branch luhhnawhtu hi pa 9 an si i, phaisa Ks. Sing 2170 tluk an rak laak.\nSouth Okkalarpah palik sakhan nih u 167-2022, phungrelnak-395-323 in case an on i, bank luhhnawhtu hna cu biatak tein an hlathlai hna. Bank luhhnawhtu hna nih an hman mi YGN 7D-3400 TOYOTA PROBOX motor cu YGN CC-8336 No.\nIn an thlen tiah hmuh a si caah April 8 zing Sml 9:15 ah Sanchaung peng Buta sang, Hung no. 4 lam No. 147 ah a um mi Ar Ka Kyaw kum 41 he Orange store ah tlaih a si.\nBank a luhhnawhtu le anmah he aa pehtlai mi lak i minung 18 cu phaisa Ks. 1551,830,000, kutcheh bomb lung 4, paistol zuun 1, kutser meithal zuun 2, glue gun zuun 1, kyin sat 2, point 22 kuanfang 49, 12 Bo kuan 5, Drone 2, 380 AUTO kuan 1, granate 3, zeen kep 10 le rithaisii pum 5 he tlaih an si.\nSAC nih an thanh. Bank suamnak ah aa tel i, a zaam mi minung 5 cu tlaih ṭhan an si i, phung ning tein hma lak ding in an i zuam cuahmah, tiah theih a si.\nApoi Tuk E, SAC Ralkap Nih Nihin April 13 Zanlei Ah In 60 Cu An Duh Piak.\nSAC Rallokap Hna Nih, Karenni Ralkap Pa 3 Hna Cu, April Ni, 14 Kahdohnak Ah An


RALHRANG NIH FALAM PENG AH INN 21 AN HRAWH TAMTUK MAN THIL AN FIR – The Chinlung Post\nRALHRANG NIH FALAM PENG AH INN 21 AN HRAWH TAMTUK MAN THIL AN FIR\nJuly 23, 2021 admin Local News 0\nFalam peng Taal Khua ah ralhrang kawlralkap nih ting 150 man thilri an hrawhhral dih. Falam peng Taal khua ah ralhrang kawlralkap an lut i, khuachung thilri tamtuk man hna cu an hrawhhral dih. Thilri an hrawhmi hi kawlram tangka in ting 150 man hrawng asi pin ah thildang tamtuk an lakmi a um rih tiah theih a si. Ralhrang kawlralkap hna cu July 20 ah Taal khuapawng an phan.\nKahdohnak a chuak ruangah nihnih le zanhnih chung an taang. July ni 22 zingka suimilam pariat ah Taal khua ah an lut i rawl an ei, inn 21 an bauh i a chungah a ummi thilri TV pali le a dang thilri tampi an hrawh rih. Ralhrang pawl nih TV pakhat le phone pali, thilpuan siseh, facang, chiti, Ar 50 hrawng le tangka an fir lak rih.\nKhuachung ah dawr pakhat lawngah thilri an lakmi hi kawlram tangka in ting 15 man hrawng a si. Ralhrang kawlralkap hi chun suimilam 12 hrawngah an kal i, Taal khua inn 26 ah inn 21 cu an hrawh tiah theih a si. Hi konghe pehtlaiin khuami pakhat nih a chimmi cu ramtangah nihnih le zanthum kan um. Ruah a sur lak le caangvat lak ah tar le hngakchia asi i a har ngaingai tiah a chim.\nRalhrang kawlralkap hna cu an duh paoh in khuachung an hrawhhral lio caan hi mipi hohmanh an um lo caah mipi hliamhma atuarmi le tlaihmi siseh a nunnak aliammi cu an um lo. Kahdohnak ruangah Taal le Tlangzar le Thlanrawn, Rialti khua 4 hna chungin minung zariat in zakua hrawnghrang ram tang ah an zam hna. Atam deuh cu khuachung ah an kir cang hna tiah theih a si.\nRelchih:Thawngpang dang: Kalaymyo i kahnak ruangah covid zawtnak angeimi minung 40 renglo an zam. Ralhrang kawlralkap le Kalay PDF pawl Kalaymyo Thlanglei i kahnak ruangah khuachung ah a ummi mipi hna cu khua an chuahtaak. Khua a chuahtaak mi chungah zawtnak angeimi minung 40 renglo an i tel hna. Atu tiang zong ramtangah an um tiah theih asi. Kalaymyo thlanglei ah a ummi khua le pawngkam hrawngah aliamcia July 15 thok in ralhrang kawlralkap le Kalay PDF an i kah hnu ah ralhrang kawlralkap hna cu an chuaklut lengmang.\nCuruangah Tinta khua le အရှေ့စည်း khua i, covid center pahnih ah zohkhanh cuahmah mi minung 40 renglo hna cu khuachung mipi azammi hna sin ah ramtang ah an zam ve tiah khuami pakhat nih a chim. Tinta khua le အရှေ့စည်း khua pawngkam ah PDF pawl an um. July ni 15 ah ralhrang kawlralkap le PDF hna cu nithum chung biatak tein i kahnak a chuak. Ralhrang kawlralkap hna nih hriamnam nganngan in an kah hna i, khuachung inn zong zeimawzat a rawk hna.\nHi i kahnak ruangah khuami mipi 400o renglo hna cu an zam tiah theih a si.Hi a zaami chungah covid zawtnak angeimi minung 40 renglo an i tel hna. Tinta khua ah zawtnak ruangah minung 20 hi thlahnih chungah an nunnak aliam cang. Covid center ah zohkhanhtu rian a ttuanmi hna zong ralhrang kawlralkap ttih ruangah an zam ve hna tiah theih a si. Naite ah khan minung 60 an test hna i cu chungah minung 30 renglo zawtnak an ngei.\nTUNI THANTLANG AH ZAWTNAK A NGEIMI ZAT\nMIN AUNG HLAING ALUNGDONG CANG NAWLNAK A TUAH CANG HNA


Good News Bak Si : CNA Sinah Vanlong Kahnak A Phan Cang – Onlinenungak\nGood News Bak Si : CNA Sinah Vanlong Kahnak A Phan Cang\nBreaking News: CNF sinah Vanlong kahnak a phan cang. Tunai ah khan Vaurawng Zuunthil nih A tu bak kha a phan tiah an langhter.\nA duh bak kha a phan an timi cu Vanlong kahnak a si. Vaurawng zuunthil cu Vanlong kahnak cawk kha an i tinh pengmi a si caah an tlamtlinh cang tinak a si. Kawlram Tlangcung hriamtlai phu lak ah Vanlong kahnak a ngei hmasa cem pawl kan si. Mahhi Vanlong kahnak nihhin Jet fighter zong tla bak in a kah khawh cang lai.\nthawngpang dang relchap : Sualnak ngeilo tiah court(တရားရုံး) nih thlahcang mi Chinmi minung 4 cu an tlaih than hna Thla 5 hrawngrau cangmi Chin ramkulh, Palatwah thonginn ah khumhmi Chinmi pa 4 cu nizaan court(တရားရုံး) nih an sualnak an hmuhpiak hna lo caah thlah than an si na in, nihin zinglei suimilam 10:00 hrawng ah thong ah khumhthan an si tiah theih a si.\n“Nizaan lawng ah an chuak, kanmah phunglam he a tlak in puai zong tuahpiak an si. Nihin zinglei ah palik sakhan in a herhmi a um caah tiah an auh than hna i, an thlah than ti hna lo thong chungah an khumh than hna. Sualnak an ngeilo tiah court (တရားရုံး) nih thlah cang ko mi zeiruang dah tlaihthan an si cu theih a si lo”tiah tlaihkhih a tongmi chungkhar pakhat nih Khumi Media ah a chim. Khumi Media group


Hakha peng kahdohnak ah ralhrang 35 an thi, CDF pakhat a nunnak a liam – THE CHINLAND POST\nHakha peng kahdohnak ah ralhrang 35 an thi, CDF pakhat a nunnak a liam\nTaal, Falam le Hakha kar khua - Photo: CHRO\nThe Chinland Post | 2022 March 10 – Chin ramkulh, Hakha lei ah a rak kaimi Kawl ralkap ralhrang pawl le Chinland Defense Force-Hakha (CDF-Hakha) karlak ah March 3-6 tiangah kahdohnak voi 3 a chuak i ralhrang 34 an thi, CDF-Hakha in mipi hriamtlai pakhat nih ram caah a nunnak a pek tiah theih a si.\nKalaymyo in Hakha lei ah a rak kai mi ralhrang mawtaw 27 le tank 2 cu Dokṭhek le Chuncung karlak ah CDF-Hakha nih March 3 ah bom in an kah hna caah ralhrang 8 an thi tiah an thanh.\nCDF-Hakha nih kahmi bom nih fak tuk in a khen hna caah ralhrang pawl cu hmai kal ngam ti loin Dokṭhek ah an riak. Cun an hawile a thimi ralhhrang pawl ruak kha inn pakhat chungah an pawn hna i mei in an khangh chih hna. Cun, a dang Dokṭhek khuami inn 16 zong an khanghpiak hna tiah CDF Hakha cathanh chuahmi in theih a si.\nMarch 3 ṭhiamṭhiam ah, Hakha lamruk tonnak gate a hngakmi ralhrang hna cu CDF-Hakha nih an kah ṭhan hna i leng a rak chuakmi ralhrang 1 a thi.\nRalhrang pawl cu March 4 ah tank hmaikal ter in an kal lio ah CDF-Hakha nih an kah ṭhan hna. Kahdohnak hmunhma a rem deuh lo caah CDF-Hakha cu ṭha tein kap thiam loin an kir ṭhan.\nMarch 5 ah ralhrang pawl cu Chuncung khua pawng ah bom hmanhmi voi 8 an i lamh caah ralhrang 11 an thi. Ralhrang pawl cu hmai kal ngam ti loin lam cungah hmunhma an khuar. Zaanlei sml 7:00pm hrawng ah CDF-Hakha nih an pel hna i an kah ṭhan hna caah ralhrang 10 an thi chap tiah theih a si.\nCDF-Hakha nih ralhrang pawl cu March 6 ah Chuncung le Hakha kar ah an kah ṭhan hna i 3 an thi. CDF-Hakha nih bom an hmanh takmi cu ralhrang nih bom kawlnak (mine detector) in an theih khawh caah hmai kal ngam ti loin Hakha rungtlang ummi LIB 266 ah bawmh an hal hna. Bawmtu ah an rak thlahmi hna cu Hakha thar lonh ah CDF-Hakha nih an kah hna i 2 an thi tiah CDF-Hakha nih March 9 ah a thanh.\nRalhrang pawl cu an kalnak lamthluan ah in 18 an khangh i Pastor pa inn pakhat aa tel, nu pakhat nih hliamhma a tuar tiah thawng theih a si.#\nPrevious KhinOo, Theindaw khua kahdohnak ah PDF a thimi an tam\nNext India-Myanmar ramri Ṭio tiva ralkap sakhaan in palik 4 mipi sin ah an i fonh


September 21 Ah PDF Ralkap Mino Pakhat Kan Sung Than - Chin Eleven News\nNihin September 21 ah Mipi ca ral a tumi PDF mino စိုင္းဘုန္းမင္းသန္႔ cu a nunnak ram le miphun caah a pek than. September 21 SAC ralhrang le PDF kahdohnak ah PDF lei in mino pakhat a nunnak a liam than tiah theih a si. Tantak mi chungkhar vialte Bawipa nih hnem hram ko hna seh. Upat nak sangbik Salute kan in pek.\nRelchap:Mahten dirkhawhnak nawl,tlukrual nak le federal democracy ngahkhawh nak ding tiang kan i zuam lai tiah KNU nih cathanh an chuah\nAtu bantuk ruahnak le tuahsernak cu hramchah in ngol a si lo ahcun, deihnak he i hlat rih a si ko lai tiah KNU nih kuatmi ca ah an telh. Minung hna nih nunnak, ngeihmi chawva thilri, sianginn hna le pum pawcawmnak humhhngak in i runvennak ding caah an mah le phu hruaitu hna le mino hna phu fonhnak zong a herhtuk mi a si tiah KNU nih a chim. Cu ruangah minung hna i humhim lo nak le deihnak um lo nak a chuahtertu ruahnak le nunphung hna cu kilvenl dingah thazaang chuah a herh tiah KNU nih forhfialnak a chim.\nGood News: PDF Nih SAC Ralkap Meithal Le Pyu Saw Htee Meithal Zun Tamtaktak An Tlaih Hna\nMipi Zaangfahnak Ngeilo In A Kan Thah I A Kan Hremtu SAC Ralhrang Cu Ramchung Ramleng Nih Lehrulhnak Kan Tuah Lai\nHriamnam Ngan Voi 5 Bak An Kah Zeibantuk Hriamtlai Dah An Si An Fiang Rih Lo\nRIP : Chin Mi Arfi CNA Ralkap Bochan Mi Pakhat A Tla Ruangmang Than Ee\nSAC ralhrang Motor 13 Bomb In An Puah Hnawh Ralkap Thi An Tam An Motor Zong A Rawk Mi An Um


Fir Lo, Sual\nKanhnulei kum kul hrawng he tahchun ah cun atu cu kan miphun le kan phunglam dawt a hauhning fian deuh chin lengmang cio a si cang. Kan miphun lawng lo, kan holh, kan ca, kan hla le kan phung tlaihchan zong kan hngal deuh cang i an tthancho nakhnga thluak le thazang chuah zong a tam deuh cang—hitluk chik le chek ah hin. Cuti i kan ca le kan hla tehna kan dawt ko lio ah adawt zia kan thiam lo nak tete bel cu um pah rih dawh a si (kan mawh lo nak zong a um lai). Biana ah, kan miphun hla hi karh seh law leng seh ti kan duh i asa kho hnihkhat an um zong ah thazang pek cio a si. Mah bu ah cun, kan hla yhancho nakca i dawntu asi kho mi zong acheu nih cun tuah cuahmah dawh aa si ve. Apoi ti hngalh lo ruang i tuah sual mi a um pah ka tinak a si.\nZeitin tiah, hla an khumhnak ttepphel hi an zuar mi cawk lo i mahte i rak itlennawn a um pah i mah cu hlasa pawl ca ah a poi ziar. A poi ngaingai. ‘Fir’ asi tung lo mi ‘sual’ a si. Mahte i rak itlennawn a um ahcun an zuar mi cu cawk a tong ti lo i ttepphel achuah tu nih an zuar khawh hnga zat an zuar kho ti lo. Cutik ah sunghralh a chuak. Sunghralhnak ah a chuah khawh ning cu hiti hin a si:\n1. Hramtenu hi a ngaknut lio ah a aw a ttha ngaingai mi a si. Cu lio ah cun mi thinlung a bi deuh i zuun hla sak hi zeimaw ti deuh khin an rak ruah. Sak aduh mi hmanh nih an rak sa ngam set lo. Pathian hla tu sak a rak hau. Va a ngeih hnu falu he a si hnu ah mi nih zuun hla sak a sual lo ning an hngalh chin lengmang i zuun hla cu lenh deuh a hong si. Hramtenu zong cu a mui a ziam pah cang ko nain a aw a ziam rih lo. Khua a ruah ah, ‘ka aw khumh tak lo i iziamhpi ko lai hi’ ti in a sia a herh tawn. Ahnu ah lung sia herh iap kho lo in zuun hla sak i yepphel i khumh cu aa tim. Tangka a ngei lo. A pu bawmh a hal. A ngei set ve lo, nain aa tim. Hla cu phel khat an khumh. Phel tam bel an chuah colh kho lo. Phel 500 lawng kan chuah chung lai i kan zuar dih tik ah tangka a chuak chom in adang phel 500 tete in kan chuah nolh te lai tiah an ti i phel 500 te cu an chuah chung. A hla cu mi nih an duh i dihhep an cawk. Khuate mi i an theih leisang ah cun a dih cang, cawk awk a um ti lo. Tangka an khawmh chung le an kawlkal rau kaw, adang tuan ah a chuak kho lo. Mah leelok ah cun Tahan in maw Laitlang in dek midang nih mah ttepphel cu mi an rak tlenkhumh piak hna i phel khat tlenkhumh man ah phar kul lengmang an lak hna. Tamlak te an izuar manh. Mah hnu ah cun Hramtenu nih cun Zenkung i a vong tlenkhumh mi ttepphel cu phel 500 a hon phorh. A zuar. Nain, acaw tu an um ti lo. Midang sin an rak icawk cio dih cang. Cutik ah Hramtenu phorh mi cu kuang khat in aa dil ko. Maw leiba!\n2. Nu Hlawn nih hla phel khat aa khumh ve. Anih ruahning ah cun ramdang Laimi sin ah tampi zuar ka izuam lai i a manhram cu ka hmuh ko lai; Laitlang mi i an cawknak hi amiak ah a taang lai ti in a tuak. Cuca’h ramdang kuat ding cu man tam lawlaw, hmaihngal ve lawlaw in ttepphel phunttha deuh ah a khumh. Tangka hram zong tampi a thaap. Vanchiat ah, aho nih dek mah ttepphel cu a cawk i ramdang i a hawile kawi Hmung te laksawng ah a kuat hna. Angai mi nih an duh tuk i cawk awk an kawl. An hmu lo. Kawi Hmung te ta cu an ihlan i an itlen cio. Nu Hlawn i ramdang a hawile ‘rak ka zuarpiak u’ ti i a kuat hna tik ah a man ti lo. An ngeih cia le an ngaih cia a si. Ramdang Laimi bochan i aa khumh mi cu lungthlitum a pel dih. Cu hlei ah ramchung Laimi khualtlawng mi tehna nih an hawile ta an ihlan i Zenkung le Mandali ah an itlenkhumh lengmang hoi. Nu Hlawn cu a tangka man hram hmuh aa harh cang. Ngaknute, hni ttha zun khat cawk nak hmanh a hleih lo.\n3. Certe tu cu tangka an ngei i voikhat chuah ah torlak in an chuah khawh i ramchung he ramleng he voikhat darh ah a darh dih. A duh mi poh an ting. Mi ta va ihlan i itlenkhumh chom haulo in aciasa i cawk awk a um ca ah aho nih an itlen lo. Certe ta lawng cu cawk cio a si i Certe nih cun a ta cu a zuar dih. A miak pah. (Hmursensi tehna zong aa cawk an ti.)\nHramtenu hi tar le khau (i aa ruah) hnu ah a nunchung ca i a siaherh yheo mi a si ruang ah le kan bia kan hla kilkawi nak pah ah ti i hla asa mi a si. Lairam ah kan mirum deuh hmanh nih awkhumhnak apakhat koko hmanh an kan cawkpiak ttung lo i Zenkung lengmang ah kal a hau. Atlunkalnak cu um rih seh, thil thiang deuh izalh chom zong a hau i amah dang ah hawi hngalh lo in a rak idih sek. Cu bu cun a aw hno in kan miphun a kan awih tik ah kan ilawmh i kan ilawmh nak zong a cung ah a langh ve hrimhrim awk a si. A ca i amiak zei a taan lo tik ah, nupinu, hla a sak mi cu mintthatnak le philhlonak dah ti lo ah a ca ah a tthahnem lo. A kum no rih hmanh seh, a aw ttha rih ko hmanh seh law hmailei zong ah hlasak a tha a nuam ti lai lo. Kan miphun nih hla kan caan fawn lai.\nAcung i ka ttial mi hi ataktak an si lo. Tahchunnak an si. Asina in, thil um kho an si i um dawh zong a si. Mi ca i thlachiatruahlo apoi ning le thlachiat ruah awk kan sining langhter ka duh.\nAho cio poh thil hmete zong ah thlachiat kan ruah i zumh kan tlak a hau. Mi ttepphel phel khat kan cawk ah hin kan tangka a kal nak bik taktak cu chenglawi atum tu le awkhumhnak angei tu Kawl kut ah a si i achang tu cu ttepphel aser tu le azuar tu ramdang pa kut ah a si. Hla a kan sak piak tu Lai kan farnu tinvo cu tlawmte taktak khi a si; phel khat an zuar khawh ah (thil man ka hngal ti lo nain) phar kul sawmthum ti awk te lawng a si ko. Mah te tal cu an hmuh ve a hau i an hmuh nakhnga thlachiat kan ruah cio a hau. Mi ttepphel kan ihlan duak i kan itlen ahcun aphar kul sawmthum te an hmuh ding mi cu kan chuh hna tinak a si. Kan hla a nunter tu, kan umhar akan pheng tu, khualram kan um caan zong i kan ram (fing le tlang) a kan phakter tu hla hnohno kan ingaih kan ingaih i an zuar mi hmanh cawkpiak duh ttung lo cu thlachiatruahlo a si. Kan miphun kan holh a khah dih lo ruang ah holhphun phun khat i hla ttepphel an chuah ah an zuar khawh nakhmun a bi tuk. Acawkho kan tlawm i acawlo kan tam. Acawkho hmanh i an cawk lo ahcun acawkholo nih cun cawk a um ti lo. Ramdang i aum mi hi zeimawtiang cu bochan an si. Annih i an cawk cio ah cun a man hram a chuak lai i, a man hram a chuah ahcun laikhua mi cu man tlawm deuh zong in an zawrh khawh hna i mitam deuh nih kan hla an ngaih khawh, an thiam khawh lai. Kawl hla le Vai hla van kan hai ti lai lo. Mah cu kan hla kilkawinak le tthancho nak ah a biapi mi a si. Ramdang Laimi i thlachiat an ruah hi kan miphun ca ah ttiangtthunh bantuk a si. Hika ah, thlachiatruah ka ti mi cu, mi ttepphel alak i itlen (ikhawpi) lo, azuar tu i an kan kuat ko ahcun mah chungle zong cah lo in ramdang i an kan kuat mi ramdang reet le ramdang tangka i cawk ve ko, an zuar mi zei i rel, mithiltuahmi upat piak, tehna khi a si.\nAzuar tu bel nih ramdang ah an um pat ti in amankhan lo tuk in ramdang Laimi an zorh hna awk a si ve lo. Biana ah, kan ram i Ks. 200 an hauh mi ca ah cun dollar phar thum-li an hmuh ahcun (athong lengkai a si ko i) a za yhiamyhiam ko; hakkauh chin awk a si lo. Ramdang hlaphel/cauk man nak sang tuk a si ahcun chaihmai a fawi. Cun, midang zong nih zawrh an duh cio i zuah pah an hau ve.\nMi tepphel aa tlen mi hi mawh cu an mawh tuk lo. Aruang cu: Pakhatnak ah, a hla ngaih an duh cio ttung, cawk awk an hmuh ttung lo ahcun ngaih lo naksa cu ihlan le itlen cu a fawi deuh. Catlote in cawk awk um peng sehlaw a yha hnga. Pahnihnak ah, acheu cu an ttepphel (cassette) hman mi achia phun tuk an si i an rawkcat colh, kan tteep (darhlasa) zong an hrawh dih hnik. Ttepphel ttha deuh mi ah tlen an hau tawn. Pathumnak cu: mi ttepphel itlen hi fir a si lo i tuah cio sual a fawi, thlachiatruah philh sual ahcun. Mah kong hi ka ttial deuh hmanh lai.\nMi ttepphel cawk lo i itlen hi sual cu a si ko nain fir cu a si lo e ka ti duh nak cu hiti hin a si. Angei tu nih itlen hlah u tinak a um lo. Itlenkhumh naknawl an haak lo. Copyright an haak a hau. Copyright an haak lo ahcun thlachiat aruat lo mi an za a long tuk, duhtawk i an itlen zong ah an bialam a awng. Copyrihgt an haak ahcun (kan ram ah cun taza va icuai taktak um hlah hmanh seh law) ‘kan ttial mi na hmu ko nain aziah na tuah?’ ti i imawhchiat nak tal ah bialam a awng. Yepphel achuah mi pohpoh nih, “Itlennaknawl kan haak” ti in a ttepphel phaw ah (Laica in) an yial awk a si. (U.S.A hrimhrim ah cun dawr ah mah ta cia hmanh ttepphel copy ter khawh a si lo. ‘Itlennaknawl na ngei lo’ ti colh a si. Tazacuai nak zong a si.) Cuti i copy right haaknak yial khawh nakding bel ahcun acozah sin ah phung ning i hmahpung va ttin le ngunkhuai pek a hau men lai. Nain atu lio kan ram umtuning zoh ah hmahpung ttin lo pi i va ttial ko zong ah poi dawh a si lo. Copy right haak lo cu kan hla tthanchonak adawn tu ding a si. Zeitin tiah, Hramtenu kong i ka chim cang bang in, itlennak nawl an haak lo ahcun midang nih rak itlen le izuar zong a um kho. Aduh poh nih itlen khawh a si i, cuti i an itlen cio ahcun ttepphel zuar khawh lo a si i, sunghralh a si i, hla sak lung thawh ti lo a si i, sak ti lo a si i, hla an thi i, hla kan ngei ti lo. Hla ngaih awk tlawm tuk kan ngeih ah cun kan hla zong an sunglawi ti lo. Aziah tiah, kan ngaihhmun le kan ngaihhmun ngaih lengmang a si i a kan simh. Hla tthattha an zen dih. Hla tam kan ngeih ahcun achel tete deuh ah kan duh mi kan chuah khawh i an sunglawi khun. Hla zong an zen lo deuh. Aphaw taktak lopi i firthup meiluah i an zuar mi ttepphel a um sual ahcun aho hmanh nih caw hna hlah usi law a ttha. Achuah tu i an zuar mi lawng cawk ding ka tinak a si. Achuah tu zong nih ningcangte in an chuah ve awk a si. Atak le adeu hngalh khawh awk in an ttamh a hau ve.\nHla aphan tu zong nih hin an hla hi an haak a hau cang. Mi tangka hmuhnak a si ruang ah ka ti bia a si lo. Aho poh nih zei hla poh an sak i, acheu nih cawn ciammam lo in aninglopi’n an sak yung i hla an hrawh dih. Kan duh tawn mi hla hmanh akan simh tu ah an canter pah. Mah cu fir ttung lo sual a si ve. Cuca ah, hla aphan tu nih a hla athiam setset mi lawng sak sianh hna seh, mah nih hin a thiam bak ti a hngalh hlan ah cun sakter rih hna hlah sehlaw a yha hnga.\nCun hlasa le atawlrel tu i an tuak tawn lo mi cu hla aphan tu min an yial chih tawn lo hi a si. An hlasakmi cu alak in (cawklo in) an hei isak tawn ko i cu bu ah cun upat pek cu chimlo aphan tu cu an min te koko hmanh an chimpiak hna lo. Mah cu fir ttung lo sual dang a si hoi. Hlasami nih hla an upat a hau i hlaphanmi an upat hna zong a hau.\nCuti i kan yan cio ahcun hlaphan lei i hrang angei mi hlaphan ah an tha a tho lai i hla yhayha kan ngei lai. Aw-aan yha a ngei mi zong hlasak ah an yang lai i kan thinlung lawng lo kan ram ah, kan ram lawnglo, kan miphun kan um/vah nak poh ah, kanmah lawng lo ramdang i hrin mi le cawm mi Lai fale thinlung zong ah Lai hla a leng ko lai.\nL: Lai hla kanmah hla.\nMah cabia hi 2000 kum hrawng ah khan ka ttial i 2002 kum Yangon Sianghleirun Halkha Siangngakchia Bu chuah mi Chokhlei mekazin ah aa tel.


Chin ram ah:Ralkap an rak kai ah cun’Kan thi dih lai’Yangon ah va kal i doh ah an tha cem. – Lai Lungrawn Post\nChin ram ah:Ralkap an rak kai ah cun’Kan thi dih lai’Yangon ah va kal i doh ah an tha cem.\nTlangcung ah’Ralkap an rak kai ahcun tlangcung mi inn le Motor thilri an hrawh dih lehlam,minung an thah fawn Hna.Naypgytaw le Maladalay ummi ralkap sakhaan le police sakhan pawl khi va khangh dih lawlaw ah le Mandalay ,Yangon ah va doh lawlaw ah pei teihnak lam cu a um ko cuh,tlangcung an rak kai ahcun Tlangcung mipi pawl pei an teamtuar I inn le chawva an hrawh ko cuh.\nBreaking:Ralkap kut in a zam mi’Aung Aung nih ralkap darthom nak a phuan dih cang hi.


Malaysia khualipi Kuala Lumpur ah tlanglawng 2 hmaitonh in an i pah | The Chin Express\nMalaysia khualipi Kuala Lumpur ah tlanglawng 2 hmaitonh in an i pah\nMinung 213 a phormi tlanglawng le a lawngmi tlanglawng cu hmaitonh in an i pah caah minung 213 hliam an tong, 64 sizung an phan. 6 cu an hma fah tuk caah mizaw zual thlopnak (ICU) ah an thlop hna.\nKLCC ti zongin auhmi Kuala Lumpur um Malaysia inn sangbik 2nak Petronas Twin Towers pawng vawleitang tlanglawng lam ah an i pah hi si. KLCC satation le Kampung Baru station kar ah an i pah.\nKuala Lumpur cu vawlei an i zat lo (inn, zung le minung an tamtuk i lam an khah tuk) caah vawlei tang pe tampi thuk ah vawleitang tlanglawng lam (subway or underground train) tampi an tuah – Kuala Lumpur khuapi tang vawlei chung/tang ah tlanglawng le mawṭaw lam tampi um.\nAn i pah cu nizaan, Nikhatni zaan 8:33pm hrawngah asi. A lawngmi tlanglawng cu an remh kami si i an test liomi si. Khualtlawng phormi tlanglwang he lam 1 ah hmaitonh (opposite direction) in an kal caah hmaitonh in an i pah.\nMalaysia ahcun tlanglawng lam 1 hi hmaitonh in an hmanmi tampi. Tlanglawng dirnak/station ah seh an bunh i hmaitonh in a rami tlanglawng he an i ton hlan ah lam cu seh in an dawh i khat lei lam ah an peh, khat lei lam ah tlawnglawng a lanh cangka in seh in an dawh ṭhan i hmaitonh in a rami kalnak caah hmasa lam ah an peh ṭhan tawn – a hmu bal lomi le engineer si lomi Laitlang ummi caah cun mithlam cuanter a har pah kho men.\nLam pakhat ah hmaitonh in a kalmi tlanglawng pawl cu an i pahnak hnga lo, minung nih mongh loin caan rikhiah in automatic in an kalter dih hna. Nain an test liomi tlanglawng hi cu minung nih a mongh caah a caan rikhiahmi he aa kaih lo i hmaitonh bakin minung phortu automatic tlangtlawng a pah hi si.\nTlanglawng aa citmi pawl cu thisen he tlanglawng ṭuang ah an ril dih hna. tlanglawng thlalangawng zong an kuai viar.\nA tlawmbik minung 47 cu fak tukin hliam an tong. 166 cu fak tuk loin hliam an tong, tiah Kuala Lumpur palik bawizik Mohamad Zainal Abdullah nih a hmun ah thawngla pawl a chimh hna.\nTlanglawng company Prasarana nih, “Minung 64 sizung an phan, 6 cu mizaw zual thlopnak (ICU) khan ah an thlop hna,” tiah tuni ah a thanh.\n“An i pahnak aruang cu kan hlat lio asi. Control centre le tlanglawng mongtu an i chawnhmi dik lo ruangah asi tiah kan zumh,” tiah palik bawi Abdullah nih a chim.\nLamsul Vuanci Wee Ka Siong nih a hmun ah thil sining a va zoh i, “Mah tlanglawng lam hi kum 23 chung kan hman cang i tutan hi avoi khatnak bik accident a chuah si,” tiah thawngla pawl a chimh hna.\nTlanglawng aa cit vemi kum 27 pa Baharudin nih, “An i pah hlan deuh ah tlanglawng cu minutes 15 chung hrawng a dir,” tiah a chim.\n“Seconds 10 hrawng kan kal bakah kan i pah hi si. A pinh tuk ning hi khuaruahhar si.\n“Dir buin aa citmi vialte cu an zuang dih. A ṭhumi pawl zong an i hlonh dih,” tiah a chim. Amah zong cu alu, ke le ṭang aa khawng i sizung phan ve.\nRam hruaitu Rampumpi Vuancichoh (Prime Minister) Muhyiddin Yassin nih, “Hihi thil hmete asi lo. Lamsul Vuanci Zung le tlanglawng company Prasarana cu an i pahnak aruang ṭha tein hlat dingin nawl ka pek hna,” tiah a thanh.\nTlanglawng company Prasarana nih, “Upadi ṭha tein kan zulh ko lai, upadi ningin tlanglawng aa citmi minung 213 cu RM1,000 cio kan liamh hna lai,” tiah a thanh.\n“Sizung a phanmi pawl zong an dihmi kan liampiak hna lai i khawnden ruangah rianṭuan kho lomi zong an sungh dingmi lahkhah kan liamh hna lai,” ati.\nHmasa thawngpangIndianapolis Chinmi nih sunglawi taktak in Miss Universe Myanmar 2020 Thuzar an don\nHnu thawngpangPresident Biden le Dr Sasa nih Myanmar ralkap cozah hrawhnak kong hitin an chim


Chinram Khualipi kipah Chin Miphun Ni Tuahding In An I Tim – Chintanbo\nJanuary 28, 2022 admin CHINNEWS 0\nAralia mi February ni 20 ah voi 74 nak Chin Miphun nih cu Chinram khua lipi kip ah tuah ding in ralhrang khut ttang riantuan tu U Ngun San Aung nih Jan ni 27 ah khan arak thanh.\nCun Khuapi kip I tuah asi tikah adih ding chawva le tangka vialte cu ralhrang nih an liam dih ko lai ti in achim. Asi nain Mindat ah cun hi ralhrang nih tuah an timh mi Chin miphun ni ah hin I tel lo ding in Mipi hruaitu phu nih thawngthanh nak an tuah ve\nMAH ralhrang nih Magwe ramthen vengtu dingin an thimmi, Colonel Kyaw Kyaw Lin nih PDF an um hnu ah khua 24 lak ahhin khua 6 ahcun kan sungh dih cikcek cang ko tiah a chim ti in, Khit Thit Media nih an taar tiah The Irrawaddy news nih a ttial.\nAbik in Gankaw peng ah Khua 3 ahhin Cozah kan kalpi kho bak lo, peng dirhmun a si ah, khua dirhmun a si ah Cozah thate in a kal kho lo. Rian khinhmi minung hna an innlo an chuahtak dih a ti tiah an ttial chap. Cun Gankaw bantuk in Pakokku peng, Pauk, Myaing le Yesagyo zong hi a si thiam tiah a chap an ti.\nGankaw peng ahhin biaceih bawi, police bawi, Meithat lei le Cozahlei Tuanvo ngei tu (administrators) pawl lakah Za ah sawmriat cu an rian in an i ngol cang tiah Yaw Defense Force nih an chim tiah Irrawaddy nih a langhter. Credit; Zalen\nHakha Khua Ralhrang Cohlannak Langhter


2Thesalon 1 (2 Thessalonians 1)\n×1 2 3\nKHUAMI SIN PAUL CAKUAT PAHNIHNAK\nKhrih rat ṭhannak kong nih khan Thesalonika khua Khrihfabu kha a tuai ṭhiamṭhiam rih hna i a cakuat pahnihnak hi, Bawipa rat ṭhan ni cu a phan diam cang, a timi hna bia a lehnak hna a si. Cu ruahnak hmaan lo cu Paul nih hin remh a duh i Khrih a rat ṭhan hlanah hin ṭhat lonak cu a zik a phan lai i cu ṭhat lonak nganpi a chuahpitu le a hruaitu cu “Miṭhalo Pa” Khrih dotu timi kha a si lai, a ti.\nPaul nih hin fak piin chimh a duhmi hna cu, harnak le temhinnak fak piin tlung hmanh seh law nan zumhnak ah khan fek tein um ko u law nan khuasak nan tintuknak caah keimah le ka hawile kha kan zohchun zungzal u law rian kan ṭuan bantuk khan ṭuan zungzal ve u law ṭhatnak tuah kha ngol hlah u, ti hi a si.\nThangṭhatnak hla le lawmhnak 1.3-12\nKhrih rat ṭhannak cawnpiaknak 2.1-17\nKhrihfa ziaza forhnak 3.1-16\n1Paul, Silas le Timote nih,\nThesalonika khuachung Khrihfabu chung i a ummi,\nPathian kan Pa le Bawipa Jesuh Khrih ta a simi Khrihfami kha ca kan in kuat hna. *1:1: Lam 17:1\nKhrih Rat Tikah Biaceihnak\n3U le nau hna, nanmah ruangah Pathian cu a zungzal in kan lawmh. Nannih nan zumhnak kha a ṭhan i pakhat le pakhat nan i dawtnak le midang nan dawt hnanak kha a ngan chinchin caah, cu ti Pathian kan lawmh cu ahmaanmi thil a si. 4Cucaah Pathian Khrihfabu hna sinah nanmah kong cu kan i porhlaw i hremnak le temhnak nan inmi vialte chungah fel tein nan um i nan zumhnak a dorh lo caah kan in thangṭhat hna. 5Hi nih hin Pathian biakhiahnak a dinning cu a langhter. Sifahnak nan in hnawhchanmi Pathian Pennak he khan aa tlakmi an siter hna lai. 6Pathian nih a hmaanmi thil kha a tuah lai. Sifahnak nan cungah a tluntertu hna cungah khan sifahnak a tlunter ve lai i 7sifah a ingmi nan cung le kanmah cung zongah damnak a tlunter lai. Bawipa Jesuh nih a vancungmi miṭhawng hna le 8meizik he, Pathian a hngal lomi hna le Bawipa Jesuh kong Thawngṭha a ngai duh lomi hna dantat awkah, a rung ṭum tikah ding tein a tuah lai. 9-10Bawipa cu a mi hna lakah sunparnak hmuh awkah a rat i a zummi vialte nih an hlorh ni, cu Ni lianngan ah cun, annih cu zungzal rawhralnak dantatnak kha an huah lai, Bawipa hmaika khan dawi an si lai i a liannganmi a ṭhawnnak kha an hmu lai lo. Sihmanhsehlaw nannih cu kan in chimhmi hna bia kha nan zumh caah sunparnak a pe i a hlorhtu hna lakah cun nan i tel ve lai. *1:9: Isa 2:10\n11Hi ruangah hin nan ca i thla kan cam zungzal cu a si. Pathian nih an kawhnak hna he aa tlakmi nunning in nan nun nakhnga kan Pathian cu kan hal lengmang. Amah nih cun nan duhmi vialte cu ṭhatnak caah tlinter seh law nan zumhnak rianṭuannak cu tlamtlinter ko seh. 12Hitihin kan Bawipa Jesuh min nih nan sinin thangṭhatnak a hmuh lai i kan Pathian le Bawipa Jesuh velngeihnak thawngin nannih zong nih amah sinin sunparnak nan hmuh ve lai.


VOTE AN RELTTHAN MI STATE PATHUM CU TRUMP NIH ATEI CUAHMAH CANG – The Chinlung Post\nVOTE AN RELTTHAN MI STATE PATHUM CU TRUMP NIH ATEI CUAHMAH CANG\nNovember 16, 2020 admin Chin 0\nDam Tha Cio Hna Maw? Thawngpang Thar he, Pakhatnak ah Bawipa cu a zungzal thangthat siko seh. Amah khua khanmi chungah kan leng. Zing ni ceudawh nih ruahchannak a kan pek I, zaan muihnak nih pumsa dinhnak a kan pek.Tuzing cu zingka katho I Bawipa a tha ka ti than. Kan nun hi I lawm ko usih. Harnak lakah kan nun hi Bawipa nang kan herh, nizanak in nihin ah Bawipa kan herh deuh.\nNangmah long kan bochan nangmah long kan hnangamnak cu na si.Vulei a si caah a thami kan ei caan a um lai I kan ei lo caan a um ko lai. Vulei cu thlarau longin kal khawh a si lo caah pumsa rawlzong kan ei ve. Kha thawngpang tawi, Trump cu a ra laimi tuthla ni 20 cungah cun thawngpang fiang a um te lai. Joe Biden nih a tei an tinak Arizona cu vote an zohthan I Trump nih a teithan lai tamtuk ai thlau cang an ti.\nGeorgia zong Trump nih tamtuk in a thlau than cang an ti. Pennsylvania cu Trump ta si dawh a si cang. Phungbuar an si caah biaceihnak nih teinak a pek lai an ti. cupinah vote ai thleng tuk an ti cang. Cun Wisconsin le Michigan zong cu thiamthiam a tu hi lungsau thinfual te in hngak ko usih. Republican party pawl teinak cu kan hmaika kan phan dengmang caan nih a vun ratpi lio.\nNan tuahmi cioah nan kawlmi cioah nan chungkhar pumpak khua saknak cioah Pathian nih a thawnnak a vel le vulei thluachuah in an umpi cio ko hna seh. Kan caah Bawipa hi a tha zungzal a zungzal in a tha. Zahan le tuzing hmanthlak a si. Dinfelnak kan duh zalawnnak kan duh, lih le hrawkhrawl fiar ahmangmi kan duh lo an ti, Minung tingkhatnak tam nih dihlonak an lanh ter.\nA mak lawlaw ….dinfelnak cungah le Pathian caah tihmi ngeilo hi teinak cu a si.Na hawi nu na hawipa sinah zalawng tei ka tialmi na share khawh ko. Ka tialmi tete rel aduh ve mi hna zong like le comment na pek a si ah cun atu katialmi ka lungchuak bia le hmuhmi na sinah ara cawlh ve ko lai. Hawitha ka kawl. By Joseph Thawng Z Ting.\nTHINPHAN DAILO BAK SI CANG, DONALD TRUMP CAAH CUN\nUS Election Cu Ttih A Nung Kho Tak Tak Cang


Zaan Ah Tlaihmi Kum 15 Tleirawl Pakhat Cu A Ruak Hlam Dingin Chungkhar Theihter – Buanchukcho\nZaan Ah Tlaihmi Kum 15 Tleirawl Pakhat Cu A Ruak Hlam Dingin Chungkhar Theihter. Kalaymyo Bainn vengah a ummi Mg.Kyaw Min Khan Mawng(kum 15) cu tuzing June 20 zinglei suimilam 2:00AM hrawngah rallokap nih an tlaih. Nihin lila ah chungkhar sinah a ruak hlam dingin rallokap nih thawng an thanh hna. The Chin Post\nthawngpang dang : Chin mi i Ralrin Ding : USA ah i Kahnak A Chuak i Minung (14) nih Faktuk in An Tuar


Poi Ko : Biakinn Pulpit bak ah Nu pahnih a Sualpi hna caah an Pulpit cu hitihin an tuah – Nang zeitin na ruah ve? – Onlinenungak\nPoi Ko : Biakinn Pulpit bak ah Nu pahnih a Sualpi hna caah an Pulpit cu hitihin an tuah – Nang zeitin na ruah ve?\nUS, Saints Peter and Paul Roman Catholic Church i tlangbawi a ttuan liaomi Rev Travis Clark (kum 37) nih hlawhhlang 2 a hlan i biakinn chung, pulpit ah a ihpi. Hlawhlang ṭuanliao mi Mindy Dixon (kum 41) le Melissa khuasa (kum 23) micu puitling film an i zeih tawn. Hiti an cawlcangh hlan ah hin Ms Dixon in ‘New Orleans ah ka hawi pakhat ka va hruai lai i Pathian biakinn kan hnomhtamh lai ” tiin social media ah a post.\nBiakinn chung, pulpit pawngah cun nupa-sinak an hmang i video an i zeih chih. mei an cruel ter chung a sauh tuk caah mi pakhat nih a thli tein ava zoh hna i an tlangbawi pa le hlawhhlang 2 hna an rak cawlcangh cuahmah cu a va hmuh hna. An pathum in police nih an tleih hna. Rev Travis Clark cu a rian in dinhter a si, $25,000 (£19,500) dih in an tlanh tthan i hlawhhlang 2 hna zong tangka tampi dihin an tlanh cang hna.\nAsinan, an case cu a dih i court nih bia a ceih cuahmah liao hna a si. Hitin biakinn, pulpit bak an buar ngam mi hi mipi an khuaruah a har taktak, Archbishop Gregory Aymond zong an thin hang tuk i pulpit cu biakinn cungin an a chuah i mei in an khangh. Archbishop Gregory Aymond nih “Zeizong vialte theihfian a si hnuah pulpit cu kan khangh nak a si , tuchun bak ah pulpit thar kan chiah colh lai ” a ti.\nChinram khualipi ah Chin, Thantar(flag) thlai a si cang,Chinram cu Federal ram a si cuahmah cang\nRalkap Kanduh Tin Yangon Khawpi Ah Duhphroh Nak Anlangtir Ve (+Video)


Uico ralhrang nih mi thah nakah an hman mi thilri umnak bomh nih a puah hnaw dih. – Lai Lungrawn Post\nUico ralhrang nih mi thah nakah an hman mi thilri umnak bomh nih a puah hnaw dih.\nAugust 8, 2021 August 8, 2021 admin Myanmar News\nRalhrang Vanralkap Hriamnam Chiahnak Inn Bomb In An Puah Magway ramthen ah a ummi ralhrang vanralkap hriamnam chiahnak inn cu August 8, tuzing suimilam pali hrawngah bomb pahnih in an puah tiah tiah theih a si. A thimi an um maw? Hriamnam zeitluk dah a rawk ti bel theihfian a si rih lo.\n“Vanralkap sakhan ah voihnih bomb a puak, a thawng zong a thang taktak. Zeidah a rawk ti cu kan thei rih lo” tiah cuka pawng a ummi pakhat nih a chim. Cuka hrawng a ummi PDF pahnih i komh in tuahmi a si tiah an chim.\nBithanuh PDF thawngthanhnak lei tuanvo ngeitu Bo Htan Htut nih “Atu i bomh a puakmi kong he pehtlai in kanmah Bithanuh PDF le PDF dang i komh in 8888 dothlennak kum 33 tlin ni ah ralhrang vanralkap hriamnam chiahnak sakhan kan puahmi a si. A hnu ah thawngfiang kan thanh than te lai” tiah a chim. Magway vanralkap sakhan hi hmasa zongah bomb in an rak puakhnawh bal cang, tutan hi a voihnihnak an puahhnawh a si the chin post.\nThawngdang Mandalay Lamzawhnak Ah Ralhrang Nih Mipi Thencheu Dingin Thil Phunphun An Tuah Mandalay ah ralhrang uk duhlo langhter in cawlcanghnak tuah mi,mipi hna cu ralhrang nih mi thencheunak ding ah cawlcanghnak phun dang in an tuah\nRalhrang nih nawlngeihnak an lak thok in mipi cawlcanghnak le, ralhrang uk duhlo langhternak cu Mandalay in sianghngakchia mino tampi nih nifatin ralhrang uk kan duh lo tiah lamzawhnak an ngei peng.\nAtu ahcun ralhrang hna nih mipi cawlcanghnak ah minung thazaang a tlawm i a zor nak hnga ding caah an thiltuah ning cang thlen in lamzawh mi, mipi hna cung ah thencheunak tuah an timh tiah lamzawhnak ah a tel mi sianghngakchia pakhat nih a chim.\n“Tuan deuh ahcun an mah ralhrang nih security cu lam cung ah an i chiah, cun sangchung zung hna ah an i chiah tawn cun ralhrang motor in an i chawk .Atu hnu ahcun mipi thuam sawh an i hruk, motor he an i chawk, cycle le motor cu khalh hram i an khalh.\nA tu ahcun anmah ralhrang thuam hruk i chawh hrim a um ti lo.Lam kan zawhnak pawngkam hmun hrim ah khin an um ve . Lampi lei ah kal kho lo ding in inn le inn kar lam(အိမ္ၾကားလမ္း) hna cu an phih, hri zam in an phih ” tiah Yadanapung university(ရတနာပုံ) in sianghngakchia hruaitu lamzawhnak ah aa tel mi, mino pakhat nih a chim the chin post.\nBreaking News:Aung San Suu Kyi kong vawlei pi thei in phuan tilo ding in nawl a chuak?\nDalan ruang ah mipi hman ding mi meithal le bomh pawl palik nih an lak dih.


Paletwa Kong Ah CNF A Thi A Lin Cang, Statement An Chuah, Hruaitu Thar An Thim – Chuncha News\nPaletwa Kong Ah CNF A Thi A Lin Cang, Statement An Chuah, Hruaitu Thar An Thim\nChin National Front The 7th General Conference cu Camp Victoria ah Kum 4 dang ah an tuah tinmi cu March 16 in tuah hram an thawk i March 19 ah an dih. Hruaitu thar zong I thimnak an tuah pinah atu lio Kawl Ralkap le AA nih kan miphun cung I harnak an tuar ter mi hna kong zong cathanh an chuah.\nAtu lio Kawl a cozah ralkap le AA hna nih paletwa chung buainak ruangah ning cang loin ralsernak an tuahmi hi chin miphun caah zual ral a si cang tiah kan pom. Cu caah cozah le AA hna nih palewa ah buainak an sermi hi ngol cawlh hna seh, AA nihchin miphun hna vawlei ah raltuai a sermi le a ummi hi tuah ti hrimhrim hna hlaseh tiah kan hal tiin cathanh chungah an chuah chih mi hmuh asi.\nCNF le Palai hna minung 151 nih Conference an kai kho tiah theih an si. Atu lio Corina Virus ruangah ramleng ummi kan pa le cheukhat cu an tlung ngam lo caah Online tuin an telpi kho hna tiah kan theih fawn. CNF riantuannak le atu lio Kawlram ramkomh cohzah ramkhel party hna tlangcung miphun hriamtlai hna remdaihnak lamthluang kong hna zong ceihkhan tinak an ngei tiah kan theih.\nCNF hruaitu thar thimmi hna\nChairman: Pu Zing Cung, Vice Chairman 1, Pu Thang Ning Kee, Chairman 2, Pu Lian Hmung Sakhong, Chairman 3, Dr. Sui Khar, General Secretary Salai Thla Hei, Asst. Secreatry 1, Salai Ram Kuih Cung Asst. Secretary 2, Salai Htet Ni Asst. Secreary 3, Pu Ral Hnin an si.\nCredit: Chin National Front Headquarters FB\nCNF Chairman Thar Cu Pu Zing Cung An Thimthan, Lawmhpi Cio Hna Uhsih.\nWarning!! US Um Mi Hna Nih Hi Tluk Covid-19 Akarh Rang Ah Hin Khual Nan Tlawn Ahcun Kan Ram Ah Luh Khawh Lo In Kan I Tuah Hna Lai


Hakha khualipi le Nawi Nelrawn (Nawi Valley) – Onlinenungak\nHakha khua cu atu ahcun zapi nih nan theih cio dih bantuk in Laimi/Chinmi vialte hna kan khualipi pakhat a si. Minung 45,000 tluk kan um cang, sang in sangriat ah then kan si cang. Kan khualipi cu nihin nitiang” Rev. A. Carson le Rev. Dr. Cope; cun Hakha khua chung in Rev. Sang Ling, Zokhua peng in Rev. Sang Fen, Sengthang peng in Rev. Za Ling, Mi-E peng in Rev. Nawl Ting le Thantlang in Rev. Van Lo,” hna an luruh nih an hngah i, thangcho seh, lianngan seh tiin an kilven mi thluachuah an pek mi khualipi a si fawn. Nawi nelrawn (Nawi Valley) tiah kan chim kan rel tik ahhin chim men sawsawh a si lo. Tuanbia dawh le tuanbia tha, roling tuanbia a ngei mi a si. Nawi nelrawn cu Hakha khualipi in nitlaknaklei Ngauthutlang hram ah a um. Nawi tiva cu chitipi hmun in a hram aa sih i nitlaknaklei ah a luang, chiaburva he a fon, lungkhuaihmun in a hung luang mi vancunva he a fonh than hnu ah ngauthutlang hram in an luang i cerhparhva he aa fonh than, keivangzuan in Timit tivapi he an i fon hna i nuam ngai in chuklei ah Vanmualthar (Lichia) khuataw in Buanlung ram lei ah an luangti hna.\nHi Nawi Dam hi an tuah khawh taktak tik ahcun hmailei techin le fapar hna chan tiang ca ah a tha tuk ding mi kan Hakha khualipi khualtlawng mi pohpoh ramchung ramleng an i nuamhnak hmun le a phun kip in thancho nakding ah a chuahpitu Tidil (Rili fate) a si hrimhrim lai. Mizapi ca ah thathnemnak a petu “Ti” ti mi a thathnemnak popoh vialte kha Hakha khualipi um mi vialte nih kan hmuh kan tinco ding mi a si lai. A hlei bik in, kan Hakha kualipi tangka/lutchuak a kaitertu a si fawn lai. Minung tampi rian a pek hna lai, an paw a cawm fawn hna lai. Nan kan zumh le zumh lo cu an hun tuah khawh i an dih taktak tik ahcun zeitluk in dah aa dawh le a that ti cu mit hmuh le kuttawngh in a si te hrim ko lai. Thil tha ti mi cu a hun si taktak hnu lawng ah, aw mah hi maw …maw Pathian…maw ka Bawipa… ti loin kan um kho cio te lai lo. Thiltha a kan tuahpiaktu mi hna poh cu bawm hna usih. Tanpi hna usih. Cucu Pathian duh mi zong a si. Damnak, nun khuasaunak, lungnuamhnak le hnangam daihnak thluachuah hmuhnak a si. Kan Hakha khualpi thangcho chin sehlaw, Chinmi vialte kan umti khawhnak, kan i nuamhnak, kan i dornak le lung khat in kan i funtomnak khualipi dawh le tha, Pathian thluachuah mi miphun hna kan khualipi si hram seh.\n2. Pangpar phuntling cinnak dum (Integrated Flower garden) tuah khawh a si lai. 3. Thingkeppar phungtling dum/lo, Palep zuatnak le Thingkeppar dum, (Orchid farm & garden, Butter Fly an Orchid farm)) tuah khawh a si lai. 4. Strawberry le Mitsur Dum (Strawberry & Grape garden) tuah khawh a si lai. 5. Nga zuatnak tili ( Fish pond) tuah khawh a si lai. 6. Cawmpei le Ar zuatnak (Duck & Chicken Breeding) tuah khawh a si lai. 7. Ti liaunak hmun a um lai. (Swimming pool area) Boat group tilawng bu a um lai. 8. Atu ngauthutlang thluan vialte cung ah khin Pangpardum phuntling le tlonlennak phuntling ah ser dih an si te ko lai. Hakha University le Ngauthutlang le Timit tiva hrawn hrawng khi Sky ladder an tuah dih te lai. Ramchung le ramleng in khuatlawng mi, mileng le khualtlung chimrel cawk loin an lut an chuak cang hna lai. Mah vial in za rih seh! Nawi Nelrawn Dam Committee, Hakha, Chin State #Biakilh: “Zapi aw le hmuhning,” hna hi The Hakha Times dirhmun an si lo. Catialtu hna dirhmun cio an si.


Myanmar Ramkhel Biaruahnak Zong Rak Timhning Bantuk In A Kal Kho Ti Loh – Chin World News Evening\nVawleipi coronavirus raal dohnak ah lungrethei le lungmit in um a si lio ah Myanmar ah cun meithal le hriamnaam hna hmang in i tukkah peng a si ko rih. March thla dongh tiang in Myanmar Shan State nichuahlei ah cun Myanmar ralkaap le Shan ralkaap (tapung – insurgent) pawl cu khuate kip ah i kah peng a si ko. A sinain a tu cu an kaphnih in COVID-19 dohnak lei ah an lung a tlu deuh cang.\nGen Yawd Serk cites need for Shan national dialogues to move forward\nRestoration Council of Shan State (RCSS) foreign affairs department in Sai Yawd Muang nih The Irrawaddy sin ah a chimmi cu, meithal in i tuk lengmang nak cha hin cun COVID-19 dohnak ah hin kan lung kan chiah deuh awk a si tiah a chim. Thai ramri ah a ummi RCSS i an headquarter Loi Tai Leng zong lockdown tuah a si cang. Nan inn ah i erh viar cang u tiah Shan hruaitu pawl nih an thanh hna.\nCoronavirus nih a chuah pimi thinphan thlalaunak nih hin rampi huap in ramkhel biaruahnak (national-level political dialogue) Shan State ah tuah ding in kan hnu thla ah rak ceihmi zong thawn hrimhrim a haumi a si tiah an chim. RCSS hruaitu General Yawd Serk nih cathanh a chuahmi cu hi zawtnak dohnak ah hin Shan State mipi kan dihlak in kan i tel. Hmunkhat te ah hi raal hi kan doh hna lai tiah mipi a thanh hna.\nA chim chihmi cu RCSS medical team pawl nih Shan State khuate vialte an luh hnawh dih hna. Mi vialte an zawt le zawtlo kan zoh (check) dih hna tiah a chim. A sinain a ngaingai tiah cun an tak a linh le linhlo lawng an check khawhmi a si. Coronavirus an ngeih taktak le ngei taktaklo cu an check lem lo. A checknak thilri le hriamnaam an ngei lo.\nRCSS hna nih Shan mipi hna sin ah an chim chihmi cu nan kut tthate le thiangte in nan i ttawl lai. Mipi he neihniam in nan um lai lo (social distancing) i hmaihuh zong nan hman lai tiah an chimh hna. Cu bantuk in social media hna hmang zong in khuate khuabawi kip sin ah thanh a si. A sinain zu in tuahmi kut ttawlnak (alcohol-based hand-sanitizing) hna cu an um hlei lo. Khuate tampi lebang ah cun kut ttawlnak saipiat taktak hmanh a um lo. An mah nih facang le tilum in an ser chommi pawl lawng an hman khawhmi cu a si. Ref: Irr


UFC fighters pawl nih One Championships thazaang an pek ning hi a rak mak kho tuk – Zion Tlang Media\nUFC fighters pawl nih One Championships thazaang an pek ning hi a rak mak kho tuk\nOctober 7, 2019 admin Lenhcelh (Sports)\nAni le thla nih a nai chin lengmang cang hna. Minung lungthin an tur ter chin hluahmah ve. Khat lei nih Brandon Vera an ti ve. Nain, Khat lei nih AungLa Nsang ati mi an tampi ve. One Championship ah tuanbia dawh a ngei bak veve mi an i phomh lai ding hi cu aho paoh nih an kong le lam thei duh ngai cio khi an si. Minung cuan ning le cuai hlai ning ahcun an i tluk ngai veve. Aho deuh nih a tei lai timi zaa ah zaa bak in chim a har ngai.\nKan nih belte nih cun Aungla Nsang nih tei seh ti kan duh bak ko. Aungla Nsang zong nih teinak hmu dingah le Myanmar minung lunglawmter aa tinh mi a si. Cu ve bantuk in Brandon Vera zong nih an miphun le ram lunglawm ter ding le vawlei cung ah fighter minthang Aungla Nsang a tei kho tu si dingah tampi zuamnak a ngei ve. A ruahchannak zong a ngan kho tak tak.\nTutan One Championship ahhin vawlei cungah world champions a co cang mi hna minung 28 bak an i thong lai. Hi puai ahhin a bik in main event an ti i, puaici puaikawng caah Aungla Nsang le Brandon Vera ab si te lai. Zoh lai a duh mi an tam tuk. UFC ah a thong mi hna , vuak thiam pawl tampi zong nih tutan ah online in kan zoh duh ve hna tiah an ti. A ruang cu Aungla Nsang nih chitkhat teah khan vawlei pi a rak cul dih manh caah mah tluk in minthang zoh lai cu an duh cio caah a si.\nJapan ram ah an um cang. A zarh zong in a rau ti lai lo. Ara lai mi 13, October, 2019 ah a si cang lai. Tickets tampi an zuar kho cang. Tutan ticket a cawk mi ahhin UFC fighters minthang an tam ngai ve ti a si. Laimi cheukhat cu UFC nih One Championship an i thong mi an zoh duh nak kong kan tial ahkhin an sining theithiam lo ah an kan ruah sual. Minung cu fighters lawngte an si caah an duh mi poah cu an zoh ko lai. An i thong ve lai ti nak a si lo.\nA tanglei link ahhin tutan ah a thong ding minung 28 hna nih teinak an rak hmuh ning pawl vialte le zei tin dah mi a tei hna timi pawl video tawite in langhter a si. A zoh a nuam ngai caah a ho paoh nih nan zoh duh cio ve men lai. A zoh duh mi nih zalawng tein a tanglei video hi rak zoh cio uh.\nPrevious Post:Hlan lio Salai Hebrew aka Lalhnin a si ti lo,mithar lalhnin a si cang\nNext Post:Thiltha Kan Tuahmi Hna Hi


Kum 40 Pa Cu A Inn Ciacia Ah Kum 29 Pa Nih Tihnung Tuksapur In A Thah – LAI THEIHTLEI\nKum 40 Pa Cu A Inn Ciacia Ah Kum 29 Pa Nih Tihnung Tuksapur In A Thah\nPosted By: laitheihtlei.com September 15, 2020\n2020 September 15 chun suimilaam 11:30am hrawngah Mandalay Ramthen, Mitthila Myo, Khinlu Khua Aohsuh, Tettaw Khua ah Kala Kyi kum 40 pa cu a inn ciacia ah Kyaw Ye Aung kum 29 nih tihnung tuksapur in a thah.\nHibantuk thahnawnnak a chuah ning cu hitihin a si. Kala Kyi kum 40 cu Khua khat te a simi Kyaw Ye Aung kum 29 he a inn ah zu an dingti. Zu an dinti nak cun bia an i al i, an i vel. Cu hnu ahcun Kyaw Ye Aung kum 29 nih Kala Kyi kum 40 i, an innchung namtung bak ai lak i, a tuksah caah a innchung ciacia ah a nunnak a liam hi a si.\nKala Kyi kum 40 a innchung ciacia ah a that tu Kyaw Ye Aung kum 29 cu Palik nih an tlaih cawlh ve i, Mitthila Myo Palik Sakhan ah hren a si cang. Mitthila Myo Palik Sakhan nih (ပ)424/2020 Yarzartatkyi Pohmah-302 in dantatnak pek ding in timhtuah a si ve.\nBe the first to comment on "Kum 40 Pa Cu A Inn Ciacia Ah Kum 29 Pa Nih Tihnung Tuksapur In A Thah"


TRUMP KONGAH INN RAANGPI ZONG AN UM KHO TILO AN CHUAK VE CANG – The Chinlung Post\nTuzanlei Thawngpang, Inn rangpi Aiawhtu hna minung 106 nih Trump an dir kamh. Cu dirkamhnak cu Texas nih tazacuainak state pa 4 hna cu, Pennsylvania, Michigan, Wisconsin le Georgia hna an si. Texas Chuahpimi cu state 18 nih an dirkamh hna hnu ah Inn rangpi aiawhtu member chungin minung 106 nih an hnu in an dirpi ve cang hna.\nCu lakah state pa 6 nih kanni telve lai tiah halnak nihinah an tuahthan rih. Mah belte zeitin an leh hna lai ti cu tleihkhawh a si lo. A tu cu biaceihnak sangbik ah cun an luhpi khawh cang caah zeitin an ceih lai cu theih a si rih lo. Mi cheukhat nih Supreme court justice nih a cohlan lo an timi zawnte ah tawite in chimta ka duh. A vuikhatnak cu state nih election results cu phuan rih hlahseh timi zawnte kha an cohlan lomi cu a si.\nThaizing kiptuh leiah thawngfiang cu an rathannte lai. Kanmah kanntialmi zong hi kapkhat lei long a sirih caah zeidah a lawh te lai ai fiang rih lo. Ruah channak nganpi a um. Tehte tampi he hmai an kal lio. Ups a mongtu pa vote tampi an valakter thanmi zong Trump leiah tang lo in thildik tu ka chim a ti. State dang in Pennsylvania ah vote tampi an ka phorhter ni luan hnu ah a ni caan cu kan remh lai a kan ti a ti.\nKha lungsau te in hngak ko rih usih. Biafiang le teinak cu kan hmuh te ko lai.Kai dinh caan minute 30 chungah news ka relpah katial pah chuncaw ka ei pah, hawile caah tiah katheihtawk kannhrawm be hna. A Nuam Hi\nDemocratic tanhtu pawl cu an reject ti cu an tang bak ve. Republican party a tanhmi pawl nih an nam deuh hna ti kan rang bak ve.Teinak cu kan hmaika ah an phan lai. Kanmah party nih kan co lai.Bawipa nawl siko seh. Credit: Joseph Thawng Z Ting


Biden Administration Nih Kawlram Mipi Sandah Piak Mi Ka Zoh Sawhsawh Ti Lailo A Ti Cang. – Chintanbo\nNihin ah Kawlram minung tampi cu Yangon, Mandalay, Naypitaw le Kawlram hmun dangdang ah Sandah an piah cuahmah cang hna. Nihin sandah a piah mi hi an tam taktak. Democracy kan duh, Ralkap uknak kna duh lo, Ralkap nih uknak na chuh mi hi Mipi sin ah pe tthan tiah minung thong tampi hna cu raltha taktak in an au colh cang hna.\nHi kong ah US nih fak ngai in a dirkamh nak a hun langhter colh i Ralkap pawl cu US Embassy nih an hun au hnawh colh ve cang.\nHakha Khuapi Chung I.Mah Bantuk Duh Lonak Langhter Dingin An Tuah Mi Hi Uar Um Tuk.


A Fate Hnuk A Dinh Lio Ah A Thihtak, Ngaih A Chia Tuk Hringhran – HRINGDILDEL LAIRAM\nA Fate Hnuk A Dinh Lio Ah A Thihtak, Ngaih A Chia Tuk Hringhran\nThailand ram ah a ummi Kawlram nu pakhat kum 21 upa amin ah Manan Nanuan an timi cu September 30 ah khan a fate hnuk a pek cuahmah lio ah a thihtak tiah an chim.\nManan Nanuan hi Myanmar lei chuak mi asi i, amah hi Shan miphun asi i, Thailand ram ah lut in mah ka ahcun pasal a nei i a um beh mi asi tiah an chim. A thihni ah hin naute cu a taap tuk i zaangfaak tuk hringhran asi tiah an chim i, inn chungah an va luh i an va zoh tik ahcun naute nu Manan Nanuan cu a rak thi cang tiah media hna nihcun an chim.\nA fate nihcun le a nu cu a thimi a theithiam ttung lo i a hnuk cu a rak dawp chih len ko tiah an chim. A fa hi thla 3 te lawng asi rih tiah an chim. Manan Nanuan pasal Sai Caing Mat zongnih a nupi cu a ngandamnak a tha ko tiah a chim i, zeiruangah dah hi tiin ruahlo piin a thih hnga ti a theih thiam lonak kong a chim ve. Doctor hna nih a thihnak a ruang hi an hlat lio asi tiah theih asi.\nThawngpang dang: Turkey nungak muidawh taktak Yagmur Asik kum 27 le a pasal football chuih thiam Emri Asik kum 46 hna cu a liamcia kum 2012 lio ah khan an rak i ngei i, fa zong pathum an ngeicang ti asi.\nYagmur Asik nihcun pasal a neih ko bu ahcun tlangval dang pakhat Erdi Singur an timi he an i duh tiah an chim. A pasal nihcun a nupi umtuning cu a van theih tik ahcun duhti lo in tthen a timh ve.\nMah lio ahcun a nupi Yagmur Asik nihcun a pasal neihchiah chawva a duh ruangah a tlangval thar Erdi Sungur cu a pasal that dingin a fial tiah theih asi. A sinain a tlangval nihcun a pasal thah cu a duh lo i, midang misual mithah hmang an ruaih. An mi ruaih mi cu a pasal kahnak dingah meithal a pek hlei ah a ruak hlonhnak ding vialte zong a timhtuah piak chih dih tiah an chim.\nHi mithah hmangpa hi pound 1million in an ruaih i, asi nain an i ruah ning bantuk in thil a cang kho loh. A pasal that dingin an ruaih mi nihcun a pasal sinah thil um tu ning vialte cu a chimh dih i, amah tu cu a ttanpi i, police nih an pahnih cun an tlaih lehlam hna.\nYagmur Asik cu a tlangval he mithah tim in an ttan tti ruangah cun lainawn timhnak case in sual phawt an si i, thongah chiah colh an si tiah an chim.\nRelchap: Mah chungchuak asi ko mi fa cungah zeitin hme mah bantuk lungput hi an neih khawh hnga. Indonesia Kabupaten Pelalawan ah nupa hna nih an fanu kum 8 te lawng asi rih mi cu catial he khualai ah an kaltak tiah theih asi.\nCa an tial ta mi ahcun an fanu hngakchia te cu a sual tuk ruangah le duh thim ding dang an neih lo ruangah hi bantuk hin an kaltak mi asi nak kong an tial. An fanu cu a zohkhenh kho peng mi dirhmun ah an dir lonak kong an chim.\nNewspaper Kompas nih a tarlangh ning ahcun hi hngakchia nu te hi hna hnok taktak asi tiin petrol station ah a nu le pa nih an kaltak i, ca tial pakhat an chiah tak i, cu ca ahcun hiti hin an tial tak-hngakchia rak kan ngaithiam ko na chimh ngaihlo le na sual tuk ruangah khua chungah na tuarlio zong hmu kho ti lo dingin kan in kaltak. Nichiar te harsatnak na chuahpi lengmang ruangah nangmah tein van i zohkhenh cang ko tiin an ca ahcun an tial ta.\nHi kong hi police officer hna nih biatak tein hlathlainak an tuah lio asi i, nu hngakchia i a nulepa umnak hmun cu an thei kho rih lo tiah an chim.\nCuti cun thil sining an hlat cuahmah lio asi i, hngakchia nute a nulepa hna cu fale zohkhenh khawh lo le an himnak tuaktan piak duh lo ah pum an si i, an tlaih khawh hna asi ahcun hremnak zong faak taktak in pek an si lai tiah an tarlangh chih.\n← President Trump Dirhmun Doctor Hna Nih Report An Pek Mi\nSalvation Army Nih Sanmyo-Satawm Ah Covid 19 Volunteer Hna Sinah Thlacamnak An Ngei →


FALAM AH KUM 65 TLUN UPA COVID-19 HRIK KHAM SI AN DAWT DING – Thechinlandtoday\nNews National and International\nPosted in CHIN NEWS, HOME\nFALAM AH KUM 65 TLUN UPA COVID-19 HRIK KHAM SI AN DAWT DING\nadmin August 7, 2021 Leave a Comment on FALAM AH KUM 65 TLUN UPA COVID-19 HRIK KHAM SI AN DAWT DING\nGood news, lungawi um tuk, Falam ah kum 65 tlun upa COVID-19 hrik khamnak si an dawt ding, Falam ah kum 65 tlun upa cu a ralai mi August 9 ah COVID-19 hrik kham si (vaccine) an an dawt thlang ding tiah theih a si.\n“August 9, 2021, Falam Sii-zung pawng NTS Hall thar ah zinglam nazi 10:00 AM in COVID-19 hrik khamnak si (vaccine) dawh a si ding. Kum 65 tlun upa duhsakin dawh a si ding ruangah Falam khuasung lawng si loin Laikhuate lam khal a dawt thei a si, tiah Falam Siibawipi Dr. Tluang Cung Thang nih a sim.\nCOVID-19 hrik khamsii nan dawt ve ten Paracetamol mum khat le ti in a tha ti a si ruang ah sii a dawt ding mi pawl cu Paracetamol le tidai in ding tidur ken cio a tha tiah Chinland Herald DAILY News nih a tar lang.\nUS ah U Kyaw Moe Tun Thah ding in Hlanmi Minung 2 Taza an Cuai Hna, U Kyaw Moe Tun nih aa citmi motor lehter hnu ah fahnak pek i tlerhkhawn (asiloah) thah ding in timhtuahnak an ngei. →\n← Daw Suh Kongah Ralhrangbu Nih Lih Fangfak In Cathanh An Tuah Hoi Cang\nCopyright © 2022 Thechinlandtoday


India Ram Chung Um Mi Dihlak Caah A Biapi TakTak Mi Ralring Pek Nak Le Thawng Thanh – Lai Lungrawn Post\nIndia Ram Chung Um Mi Dihlak Caah A Biapi TakTak Mi Ralring Pek Nak Le Thawng Thanh\nNovember 30, 2021 November 30, 2021 admin Thawngpang\nNizaan ah khan Mizoram hmun cheukhat ah Phaisa 100 tlap alem/ttuh pawl an hmuh ngai tiah theih asi. Zeitin dah hi phaisa lem ttuh hi a chuah ning asi ti zong an dothlat cuahmah ve tiah an chim.\nAtang leiah phaisa Rs. 100 tlap ka chiah mi hna hi hei zoh ve ko ulaw lungfim tein na um lo ah cun na thleidang kho tuk lem lai lo. Rs. 100 tlap ka chiah mi ah khin Gandhi hmantlak le a mitbenh an cuang lai, asianin Rs. 100 tlap a hman mi, a taktak ah cun mitbenh lawng khi a cuang ko lai khih. Tha tein na zoh ah cun na fiang cawlh ko lai.\nCun kan hmuzarh chung ah khan Vaphai ah Rs. 200 tlap alem ttuh an rak hmuh ve tiah theih asi i a hmangtu nih cu phaisa a rak petu kha a theih caah Zokhawthar ah an va kal hnawh hi Rs. 20000 bak phaisa lem ttuh an hmuh piak ti asi. Cu caah khualtlawng mi lawng te kan si hna caah phaisa kan hmanmi le mi nih an kan khirh than mi pawl hi ralring tein zoh le check i zuam hna usih.\nThawngdang US ram chungah thil a kai ning cu US ummi nih nan theih dih cang ko lai, Thil man a kai mi kongah Yahoo poll ka vun langter cang kha, thil man a kai ruangah American 63% nih thanksgiving nuamtein kan hmang kho lai lo tiin an lungreithei nak ka vun langter cang i, Thil man a kai ruangah Car cawk lei si seh, remh ter lei si seh,\nUS nih aa chiah mi 50 million Barrel oil cu President Joe Biden nih hmang ding in Petroleum Department cu a theih ter hna.Joe Biden nih a chim ning ahcun, mah bantuk in GAs man a kai tuk ruangah US nih aa chiah mi hmang a si ahcun Gas man a tlawm lai tiah a rak chim natein a tu hi US ram chungah Gas man hi gallon pakhat ah $3 cung a si peng caah Biden thil tuah ning cu heh tiah an mawhchiat i, US zohkhen ding in a tlak hrim lo\nCaan har lio ah thil tawrel ning a thiam lo tuk tiin atu hi rating ah a chia ngai, President Joe Biden nih “America cu economic ah heh tiah kan i sersiam than cang i,Thil man heh tiah akai tuk lio zongah. Kan ram Economic cu a thangcho ngai i Covid hlan ah tangka kan ngeih mi nak in a tu Covid hnuah America mipi nih tangta pocket ah kan ngeih mi a tam deuh caah America nih i uanak tampi kan ngei tiin a bia a dawngter. Credit-Washingtonexaminer\nThantlang Nih Chin Ram Chung Ah Teinak An Hmu Hma Sa Lai\nRalhrang Nupi Lei Ceilak Tleihrem Piak An Si Buai Nak A Chuak Ralhrang Karlak Ah


2019 -March Thla Tiang Lawng Ah 2018 Kum Nak In Tourists ( Ramdang khual) Cu Ting Tampi In An Karh Ning An Fianh! – Daily Post TV\n2019 January thla in – March thla dih tiang ah Ramdang minung Myanmar ram ah a rak tlawnmi hi 2018 January-March tiang nakkhan mikhual 208162 in an tam deuh tiah LahWahKah le Milu relnak zungpi nih mipi theih ding ah fianhnak an tuah.\n2018 January – March thla dih tiang ah Maynmar a rak tlawnmi mikhual pawl hi :\n928453 an si hna. 2019 January -March thla kar ahcun minung 1136615 nih Myanmar ram hi an rak tlawn hna.\nRamdang Mikhual pawl Myanmar ram an rak tlawn mi ahhin Cozah nih US$ 3.55million hrawng hi 2018 kum ah khan kan hmuh khawh. 2019 chung ahcun a tlawm bik 4 million cu cozah nih kan hmuh khawh ko lai . Cun 2020 ahcun ramdang mikhual pawl Myanmar ram ah a rak tlawnmi hin 7million hi kum khat ah hmuh khawh kan si.\nPakhatnak ah :2018 kum ahkhan Myanmar ram a rak tlawnmi a tambikmi cu China hi an si, January -March thla kar ah minung -68976 nih an rak tlawn kho. 2019 January-March thla karlak ahcun China ram mi Myanmar ram ah a rak tlawnmi cu 159163 an si. 2018 kum nak 2019 ahcun China mikhual minung 90177 in an tam deuh hna.\nPahnihnak ah Myanmar ram a rak tlawn bik ram cu Korea ram minung hi an si hna. 2018 kum ah minung 19854 an rak tlawn hna, 2019 kum chung ahcun Korea rammi 37648 nih an rak tlawn cang hna , 17794 minung in an tam deuh.\nNitlak ram lei in Myanmar ram ah a rak tlawnmi hna cu, UK, Switzerland, Russia, Belgium , New Zealand ram hi an si deuh hna. 2018 kum ah UK minung 13561 an rak tlawn hna ii 2019 ahcun 11531 lawng an rak tlawn kho cang hna.\nSwitzerland ram mikhual hi 2018 lio ahcun 3800 an rak tlawn natein, 2019 kum ahcun minung 3331 lawng nih an rak tlawn kho. Russia ram mikhual hi 2018 kum ahcun 2132 nih Myanmar ram an rak tlawn i 2019 ahcun minung 2132 lawng nih an rak tlawn.\nAsia ramchung ah Myanmar a rak tlawn bikmi ram cu Thailand le Malaysia hi an si hna. 2018 kum ah Thailand rammi 86367 hi an rak tlawn hna, 2019 ahcun 77132 lawng an rak tlawn hna.\nMalaysia ram mikhual hi 2018 kum ah Myanmar ram ah 13189 an rak tlawn hna i 2019 kum ahcun 11618 lawng an rak tlawn hna, minung 2201 in an tlawm deuh hna.\nA dang ram mikhual cu atlawm tete khi an si hna caah an fianh tilonak asi. Kawlram chung ah a buak tlak cun Tourists mikhual pawl an karh chin leng mang ko tiah an fianhmi cu an si hna.\nMyanmar mikhual Zohkhenhnak zungpi ah chairman U Hthat Lun Toe nih a chimmi ahcun ,hmai kum lei cun mikhual caah Promotion Plan le Research timi neih le tuah kho ding in kan ni zuam lai, a that khawh chinnak ah timhnak le hmun hma tha deuh in ser le tuah kan hau tiah a chim chihmi cu an si hna.


Nau Umh Man Kong ai Thleng Lai - Chin Community in Norway\nNau Umh Man Kong ai Thleng Lai\nOctober 9, 2011 October 25, 2011 ccn\nTu tiangah nau kum 1- 3 tiang, mucu kai loin inn ah zohkhenhmi hna caah bawmhnak pek asi tawnmi (Kontantstøtte) cu hmaikum August in cun, nau kum 2 tiang lawng pek asi cang lai tiah thawng theih asi. Kontantstøtte hi thlakhatah mucu a kai baklomi hna caah NOK 3300 hrawng hmuh tawn asi, i mucu zeimawzat a hmumi hna caah hmuhzat ai dang cio hna.\nHi ti hin, upadi ai thlen tikah khat lei kam in mucu sianginn luhkhawhnak covo umtuning zong thlen asi ve lai ti asi. Cucu, kum 2 a tling cangmi nau hngakchia hna caah mucu luhkhawhnak cu covo pakhat ah an serpiak ve hna lai- hmunhma hmuhlo a um lai lo. Kum hnih tling nau poh mucu ngah ding caah cozah leiin mucu sianginn 1160 tiang an sak chih lai. Mucu karhnak caah ṭuanvo ngeitu kommune pawl zongah bawmhnak million 91 fai an pek lai ti asi.\nNau thla 13- 18 tiang caah inn umhman cu NOK 5000 ah a kai lai, thla 18- 24 tiang hna caah cun hlan ning khan asi lai.\nKontantstøtte hi August 1998 ah, a voikhatnak Bondevik (Krf) cozah nih an rak thawk i, kum khat tiang hngakchia mucu a hmu lomi hna caah rak peek hmasa asi, a hnu deuh januar 1999 ah kum 2 tiang nau ca zong ah an hun tuah chih.\n1. UDI thawngthanh: Tukvuak-thlanglamhnak a tongmi nupi pasal pawl caah\n2. Asylum Kong ah Norway Nih an Thlenmi Thil Pakhat\n3. Ramdang Motor Lisen Kong ah Norway nih Upadi an Thlen\n← Motor Kong Theih Herhmi\nMalaysia Chin Refugees Tuanbia Cauk →


CDF-KKG nih Bochan Bakmi Salai Thawng Lian nih Miphun Caah Nunnak A Peek\nCDF Ralkap Salai Thawng Lian Uk a Nunnak a Liam. CDF-KKG ralkap bu no. 4 ah ralkap pakhat a simi Salai Thawng Lian Uk (23) cu ralram hmun khat ah ram le miphun ca ah a nunnak a pek, tiah CDF-KKG nih tu zaan ah thawng an chuah. “Salai Thawng Lian Uk nih nunnak pek tiang in ram le miphun ca ah ral a dohmi cung ah upatnak kan pek i taantakmi chungkhar kan ngaihchiatpi hna,” tiah CDF-KKG nih upat peknak le ngaihchiatpinak an langhter.\nBiak Lian Thawng– Lihchim (Pathian Nih A Huat Bikmi Thil)- Minung hi lih a chim bak lomi kan um lai lo. Minung cu kan chuahka in kan thih tiangah lihchim a hmangmi lawng te kan si. Ka chuahka in nihin ni tiangah lih ka chim ballo a timi cu a lih a si i lih a chim si. Pathian nih hin a huatmi thil hi tam tuk hringhran a um ko lai. Hi chungah a huat bikmi cu “Lihchim” (lie) hi a si. Zeicahtiah “Pathian cu Biatak a si caah a si. A lam le a biakhiahnak cu a ding. Zumhawktlak a si. Hlen a hmang lomi Pathian a si. Cu Pathian nih a huat bikmi cu, “Lihchim” a si.\nAtu Myanmar ram a buai lioah ralhrang ralkap an tuahsernak kong thawngfianhnak a tuah paoh ah lih a chim bikmi le lih fangfak bak a chimmi cu Zaw Mee Lung tiah auhmi Zaw Min Htoon a si men lai. Cu Zaw Min Htoon nak hmanh in lih a chim deuhmi le lih thawngpang a țial i a thlah deuhmi cu lai media an si ko lai dah ka ti. Phun dang in chim ahcun atu lio ah lih a chim bikmi le lih ca a țial bikmi cu lai media an si lai.\nLihchim timi cu zeidah a si?- Lihchim timi cu “a dik lomi thil, a dik in chim; a si lomi thil a simi in chim; thil a sining in chim loin, a si lo ningin chim le a taktak a si lomi thil a tak in chim khi an si.” Phun dang in chim ahcun zei thil kong paoh ah “biatak” chim lo khi a si. Lih le biatak hi aa ralkahmi an si. Cucaah zei bantuk bia paoh va si ko seh, biatak kan chim lo paoh ahcun lihchim a si. Kan si lo ning piin biachim zong khi, lih a si. Lih hi a phun a tam tuk. Biatak le biadik chim lo paoh, lih a si ko.\nLihchim hi “hlen” (deception) a si. Thil a sining taktak kha, thuh duh tik le langhter duh lo tikah, bia kha a vel in vel i, mi thinlung ah “a kan hlen” ti hngalh lo awkin, thil a si lomi kha a si bantuk in va chim zong khi, “lihchim” a si. Mi nih a hmaan lomi thil zong a hmaan bantuk in an zumhnak dingin chimmi paoh cu lih a si. Biatak le biadik kha a si lo ning in chim asiloah langhter asiloah fianter asiloah a si taktak lomi kha a si bantuk in langhter kha a si.\nLih hi a phun a tam tuk caah, chim cawk ding a si lo. Lih zong hi a tam tuk fawn caah, minung nih hin “lih ka chim bak lo” a timi cu lih a chim tu a si” tiah psychologist pawl nih an ti. Lihchim loin minung hi an um kho lo ti a si. Cucaah “lihchim cu sualnak ngan bik pakhat a si caah, hell kal viar ding kan si. Cucaah Jesuh Khrih zong vawlei ah a ratnak le kan caah a thihnak hi a si.”\nLihchimmi hna ziaza le lungput- Lihchim hmangmi hna hi, lihchim hmang lomi hna he an sining aa dang. An lungput zong aa dang. An khuaruahmi, thil an hmuhning le an nunning zong aa dang. Lihchimmi hna ziaza le lungput cu, a tanglei bantuk in a si tiah minung kong thiammi hna nih an ti.\n1. Lih an chim tikah a poi ah an ruat lo.\n2. Lih an chimmi hi lihchim ah an ruat lo. A ruang cu an chim tawnmi a si ruangah a si.\n3. Lih an chimmi kha voi tam tuk an chim tik ahcun an mah lila nih an i zumh le a taktak ah an ruah.\n4. Lih an chimmi kha a voi a tam tuk tik ahcun lih ka chim timi an ruat ti lo. Biatak ah an ruah.\n5. Lihchim hmangmi cu zei bantuk lih an chim zong ah, midang teinak a si poh ahcun a poi an ti lo.\n6. Midang teinak a si paoh ahcun lihchim kha a pawi an ti lo.\n7. Lih chimmi cu anmah lam awnnak ca lawng an chimrel peng.\n8. Lih a chimmi cu bia hi a lutaw le a hnuhmai an ruat lo. Bia hi an merh peng. An thlen peng.\n9. Lih a chimmi cu lih an chim than lengmang. Lihchim loin an um kho ti lo.\n10. Lih a chimmi cu zeitikhmanh ah biatak chim an i harh. Biatak chim he an i ral.\nMinung a simi paoh hi, chuahka in thih tiang ah, lihchim lomi kan um lai lo. “Cucaah lih chim hi minung sining pakhat a rak si ko. Miphun kip nih lih an chim cio. Nunphung kip ah lihchim a um. Lihchim lomi miphun an um lo. Cucaah lihchim hi, minung nih nu hrinnak in chuahpimi ziaza pakhat a si. Cucaah, Hindu zong nih lih an chim caan a um i, Khrihfa, Muslim, Buddhist, Judaism le a dang biaknak zong nih lih an chim cio ko, Cun a dang biaknak a biami pawl zong nih chim țhiamțhiam a si.\nCucaah zei bantuk minung paoh nih hin, lih an chim dih ti a si. Cu chungah, doctors, nurses, ralkap, palik, sianginn saya/sayama, politicians, pastor, evangelist, lentecelhmi le hlasak thiam, TV ah a larmi ngaknu tlangval le chawlet-chawhrawl vialte an i tel dih ti a si. Hi lakah a ding bikmi bu cu, “Medical lei rianțuanmi hi an si” tiah an ti. A changtu ah “lentecelhmi an si” tiah an ti.\nLih a chimmi Hna- Mifim cu an fim tuk caah an chimmi hi lih a si le si lo theih khawh a si lo an ti. Cun mifim cu, mi an hlen tik hna ah, thuk tuk le zapi zaran nih lih an chim le chimlo theih khawh a si lo. Hitler nih a rak timi cu, “Mi na hlen vaivek a si ahcun fak taktak in va hleng hna” tiah a ti. Cucaah Russia zong a hlen; UK zong a hlen. Austria zong a hlen. Tuklonak ding, ram khat le ram khat i tu lo dingin biahrennak a tuahpi hna le a donghnak ahcun a hlen dih hna. Cucaah Ralpi II nak tiang a chuak. Mipi million 55 thihnak le ralkap million 25 thihnak a chuak. Cucu Hitler nih lih a chimmi nih a chuahpimi thihlohnak a si. Lih hi țih a nung taktak.\nZei bantuk minung paoh nih hin, lih hi a phunphun an chim. A din deuh le fak deuh, a tlawm deuh le a tam deuh lawng an si. Chimmi lih nih midang caah harnak le chiatnak chuahpi mi lih a um i, lih a si ko zong ah mi caah chiatnak a chuahpi lo tu lih a um ve. Zeihmanh va si sehlaw, lih cu lih a si ko. Vawleicung minung sining zoh tikah, lih hi an chim cio tawn ti a si. Cucaah Mirang phungthluk ah, “Lih chim lo cun, bia siam a tling lo” an ti phah ti a si. Zei bantuk minung dah lih a chim lo bik mi an si?” timi an hlathlai i, “Lentecelh a huammi hi, lih an chim lo bik” ti a si. Cun doctors le nurse tibanbtuk, sizung riantuanmi hi lih an chim lo bik ti a si.\nLih a chim bikmi hi zeidah an si timi an zoh i, pakhatnak ah sihni an si; pahnihnak ah politician le pathumnak ah chawlet-chawhrawl an si ti a si. Sihni cu upadi an thiam; an bawmhmi hna kha a sual zong ah a sualnak thuhpiak an i zuam. Biatak chimnak in, teinak tu kha biapi ah an chiah deuh ti a si. Sihni hi a thiam tuk ahcun, a sualmi le mithat lainawng zong kha, an luatter ko hna. An sual lonak an dirpi khawh; tehte an langhter khawh ahcun an luat ko ti a si. A suallomi zong sual an puh khawh hna i, a sualmi zong kha thiam an coh khawh hna ti a si. “A sualmi sual phawt loin, a suallomi sual phawt hi, bible nih a huat taktakmi a si”\nPredident Bush nih khan Iraq dohnak kong ah, lih hi voi 1,234 a rak chim ti a si. A hmanlomi bia voi tam tuk a chim ti a si. Washington Post nih an tialmi ah, President Trump nih hin kum thum chung ah, “false asioah misleading claims” (Aa palhmi asiloah a hmanlomi) voi 16,241 a chim ti a si (January 20, 2020 Washington Post). Ni 1,170 chung ah voi 18,000 a chim ti a si (April 14, 2020). Zeicatiah ruat suksak loin, a duh paoh a chim tik ahcun, “A diklomi le hman lo mi a rak chim lengmang” ti a si. Hi bantuk hruaitu ropui taktakmi hmanh nih lih an chim ko ahcun midang nih cun chim lo awk hi a țha ti lo.\nKawl ralkap le ralbawi pawl hna hi, lih zei tluk tam dah an chim hnga timi hi, rel cawk ding zong a si lai lo. An chimmi hrimhrim hi, a dikmi a um ballo. Kawlram Prime Minister hmasa bik U Nu te hna hi pura sak le pura tang thlacam cu an cak ngang nain an nunnak ah biatak an rak chim lo. General Ne Win te hna zong an si ko. Kawl ram bawi a tam deuh cu, an tuahmi le chimmi aa khat ballo. Cucu an zia a si caah, a phungah an ruah ko. An chim pengmi a si ko caah a phungah an ruah ko.\nNai te ah, “21st Century Panlong Conference” an rak tuahmi zong kha a lengphaw cu a țha ngai, nain a chungah cun “hlennak” a um khomi a si. A ruang cu, “Tlangcungmi duhmi an theih tuk. An fiang tuk. Kan ram kuaimantertu zong a si lai lo timi an fiang ko nain, a chungmuru taktak ah a kan luhpi duh lo. A vel in an vel peng. Kum tampi kal i, vuai cikcek in tuahpi i, a donghnak ah, ‘Cepa na duh le cepa, Varit na duh le Cepa” timi phun ah aa thawn khomi conference a si. Ralrin a hau. Daw Aung San Suu Kyi zong khi a hmurka cun bia dah dawh a chim ko, nain lih a chimmi tam pi lai, biatak a chim hnga dek maw timi ruah a herh.\nCucaah Kawl ram ralkap le ram hruaitu hna hi, Gen. Ne Win chan 1962 in nihin ni tiang lih an chim peng ko. Cucaah lichim kha an zia ah a tla cang. An zia ah a tlak hnu cu lih chim kha a pawi ah an ruat ti lo. An chim hmun kha a si ko caah an chim peng ko. Cucaah Tlangcungmi hi an kan hlen chukcho peng i, nihin ni tiang zong daihnak le remnak a um khawh lonak taktak cu, “biatak chim le tuah um loin, lin in i hlenthawi ruangah a si peng ko.”\nHi bantuk in, kan ram hi biatak chim loin lihchim le lih in rianțuan a tam tuk ruangah, vawleicung ah a ding lo (corrupt) bikmi ram palinak ah a um. Amah nakin a ding lo deuhmi ram hna cu Columbia, Mexico le Ghana lawng an si. Hihi ruah ah ningzak taktak khi kan si. Hi ruangah kan ram zong a țhancho khawh lonak a si ko. Kan phunghrampi (Constitution) zong a ding lo. Kan ram upadi zong a dinglomi a tam tuk. Cucaah kan ram hruainak zong a ding lo i sifak bik le “corrupt” bik ram ah kan i telnak a si ko.\nFian a herhmi cu hihi a si. Lih cu a ho nih chim zong ah lih a si ko. Zei bantuk hruaitu le zei bantuk party nih an chim zong ah lih a si ko. Lih ah cun miphun zong a um lo. A chimtu paoh kha lihchim kan si ko. Khrifah le Buddhist le Muslim le Hindu timi a um lo. Pathian a zummi le zumlomi timi zong a um lo. Lih cu a ho nih kan chim zong ah lih an si ko. Biatak an si ballo. Aho nih kan chim zongah Bawipa nih a huat.\nLih aa thawknak hrampi khoika in dah a si?- Pathian cu “Biatak” a si i, “biatak chim” a duhmi a si. Biatak chim a kan fialmi a si. A fapa Jesuh zong “Biatak” a si ve (John 14:6). Lih cu a hmun lo. Biatak cu a hmun zungzal. Aa thleng kho lo. Cucaah Jesuh cu biatak a si caah, “Jesuh Khrih cu nizan, nihin le zungzal in amah ning a si ko” (Hebrew 13:8). Pathian le Jesuh an i khatnak cu, “lihchim” a huami an si. Zeicahdah lihchim an huat timi hi a ruag a um.\nPathian nih lihchim a huat. Titer a huat. Lengphaw thil a huat. Jesuh zong nih a Pa huatmi paoh cu a huat ve. Cucaah bia a chim fate a nolh lengmangmi cu, “Biatak kan chimh hna” a ti lengmang khi a si. Biatak chimtu Jesuh nih, Judahmi hi lihchim țhatnak kaa khat hmanh a cawnpiak bal hna lo. Cucaah, Jesuh Khrih nih “Amah a zummi Judahmi pawl kha, lihchim kong ah hitihin a rak cawnpiak hna.\nNan nih cu nan pa khuachia fa kha nan si i, tuah nan duhmi cu nan pa khuachia duhnak kha a si. Amah cu a hramthawk tein lainawng a rak si. Biatak kha zeitik hmanh ah a țanh bal lo, zeicatiah a chungah biatak zeihmanh a um lo. Lih a chim tikah a tuah tawn zungzalmi kha a tuah a si ko, zeicatiah a nih cu milihchim a si i lih vialte pa a si” (John 8:44-45).\nLihchim hi aa thawknak a um. Lih kan chim tikah nangmah le keimah nih kan chim, kan thawk ti awk a si lo. Aa thawknak a um. Cu aa thawknak cu “lih vialte hna pa” sin in a si. Cu pa cu, Jesuh nih cun “milihchim” tiah a ti. Cu pa cu aho dah a si? “Khuachia” (Satan) kha a si ko. Cucaah mi zeipaoh nih lih kan chim ahcun, kan pa cu, “khuachia” kha a si ko.\nPastor zong “lih” nan chim tikah nan pa cu khuachia a si ve ko. Bible kong lihchim zong a ngah lo i, Pathian bia zong lih in chim a ngah lo. Kan chimmi kha, hlennak le lih in chim a si ahcun, “khuachia fa” kan si ve țhiamțhiam. Cucaah lihchim le a diklomi chim hi kan i ralrin taktak a herh. Zeicahtiah lihchim cu Pathian nih a huat bikmi a si. Chirhchan: Semnak lairam Dinnak kha a cat lomi tiva bantukin luanter camcin ko u (Amos 5:24).\nRalhrang nih Meikhangh Ding An Kalnak ah CNDF Bomb Kamhmi An Ilamh Sual →\n← Dr.Sasa hi A Pasal Bak, Araltha Bak Fawn, Vawleipi Hmaiah Russia le Cambodia Aphomh cang Hna


President Win Myint A Rian Dinh Ter Nak Kong Ah Upadi Ning In Si Lai Tiin Lt.Gen-Zaw Min Tun Nih A Chim. – Chintanbo\nBiahalnak: 2008 Phunghrampi upadi pohma 71 ning in President, asiloah, Vice President pakhatkhat kha a ruang pakhatkhat ruangah sualphawt a si ahcun hluttaw pakhatkhat chungin palai a tlawmbik cheuli cheukhat nih minsen an thuh in an chuahpi i, a tlawmbik cheuthum cheukhat nih an cohlan lawngah pehzulh in dantatnak tuah ding ti si. Cu pinah hi pohma 71, pohmakhue (kah-gyi) (ngah) (sah-lung) ning in biahalnak (kherhhlainak) tuah an si lai.\nCun khatlei in tlaih a tongmi lei zong in i chim khawhnak nawl a ngei lai. Cun hluttaw palai cheuthum cheuhnih nih an cohlan/hnatlak lawngah a rian in dinhter khawh a si lai. Atu lawlawse President U Win Myint a rian in nan dinhter mi hi phunghrampi he aa ralkalh tiah mizapi nih an soisel. Hi kong ahhin ralkap lei nih zeitindah fianternak nan tuah khawh?\nLehnak: Phunghrampi upadi kong he pehtlaih in kan zoh tikah, keimah nih atu le atu ka chim tawn. Phunghrampi upadi kan zoh ahcun a zapite in kan cuanh dih a hau. Atu na chimmi pohma 71 kong he pehtlaih in na chimmi kha a hman. Keimah nih hi kong he pehtlaih na relmi a si caah a hman lo kan ti kho lo. A hman ko. Nain keimah ka chim lai.\nPhunghrampi kan zoh tikah pohma 71 kha sualphawt dantatnak kong a si. Hi kong ah amah he aa pehtlaihmi, mah hlan ah langhtermi upadi zong an um rih ti chim ka duh. Tahchunhnak ah keimah zong phunghrampi cauk ka zoh lawngah ka theih ve lai. Cauk ka zoh lai i ka chim lai. Phunghrampi upadi pohma 417 kong ka chim lai.\nRampumpi nawlngeihnak kha dohkalhnak in hramhram in lak a timhmi, asiloah, lak aa zuammi an um an um ruangah kan ram a tluk ding le ram mipi lungrualnak ithenthek ding, le nawlngeihnak sungh ding emergency dirhmun a phan ahcun, asiloah, cu bantuk sungh khawhnak lam a um a si ahcun” timi phunghrampi kha a pakhatnak chim ka duh.\nPhunghrampi upadi Chapter 1 ah aa telmi pohma 40 (ka-nge) ah kan rampumpi nawlngeihnak kha dohkalhnak in hramhram lak aa timhmi an um ahcun, asiloah, lak aa zuammi an um ruangah rampi nawlngeinak sungh ding dirhmun, asiloah, ram mipi lungrualnak rawk ding dirhmun ah a um ahcun ralkap bawizik cu phunghrampi ning in nawlngeihnak a la kho timi a um.\nCucaah keimah nih ka chim duhmi cu a tu tuanvo kan lak chunmi hi emergency dirhmun a si caah kan kalpimi a si. Phunghrampi chungah aa telmi upadi dihlak a tawifiannak in kan zoh ahcun Upadi pomh 1, (ka-nge), 48 ah a ummi phunghram hrammpi a simi kha tha tein kan zoh ti hna ahcun kan fiang dih ko lai ti chim ka duh.\nHi kong he pehtlaih in keimah nih chim ka duhmi cu, Ralkap nih rampumpi tuanvo a lak hnu in nihin tiang ah cathanh kan chuahmi zong a um. A chim in kan chimmi zong a um. Cathanh kan chuahmi le kan chimmi pawl cu upadi he aa tlak maw tlak lo timi nan zoh kho ti chim ka duh” tiah a chim hi asi. Note: Biahaltu hi RFA thawnglatu a si i a lehtu hi ralkap in chimhnaknawlngeitu Bohmuchoh Zaw Min Tun a si.\nRef: RFA Burmese.


Israel Ram Le Syria Ram Cu Biaktak Tein An I Kap Cuahmah Than Cang A Ruang Rel Chap — Salai Ephraim Thawngpang\nIsrael Ram Le Syria Ram Cu Biaktak Tein An I Kap Cuahmah Than Cang A Ruang Rel Chap\nIsrael le Syria cozah hna cu Israel nih kum zei maw zat a rak lak cangmi Golan Heights ram chungah bia tak tein an i kap taktak ko cang.hi an i kah nak konghe pehtlei in kap hnih ram state news in thawngzamhnak an tuah veve tiah an chim.cun Israel le Syria an i kah nak hi Israel nih a neih mi rocket hriamnam hmang in Syria a kah hmasa i Syria ralkap pakhat a thah caah Syria nih a leh cawlh tiah an chim.\nIsrael nih Syria a kah nak ruangah hin Syria ram mi minung tampi nih hliamhma an tuar,asinain mithi cu minung pakhat lawng a si tiah Syrian news agency SANA nih thawngzamhnak a tuah.cun a tutan ah i kah nak hmun taktak hi Golan Heights ram khuapi Quneitra chung bak ah a si cu ka hmun ah Syria cozah nih a hriamnam a chiah nak hmun Tel Al Shaar le raltuknak moto tampi an rawh piak hna tiah an chim.\nCun Israel nih cun an i kah nak konghe pehtlai in social media ah fianternak a tuah i Syria kah an sinak cu nizan ah an hriamnam rocket hmang in Israeli fighter jet cu an rak kah.asinain Israel nih lehrulhnak a rak tuah lo i a tu ah cu an rak kah mi kongah Israel nih lehrulhnak kan tuah mitu a si tiah an chim.\nCun hi thil hi Israel nih Golan Heights ram cu kan ta a si ti theihternak caah le Golan Heights ram a him khawh nak ding caah Syria cu kah an si tiah an chim fawn.cun Israeli Prime Minister Benjamin Netanyahu nih cun Israel ram a dohtu ram hna cu an tuahser ning hoih in lehrulh an si lai i Israel a kaptu cu kah in an um ve cang lai tiah a chim.\nTagged Israel Ram Le Syria Ram Cu Biaktak Tein An I Kap Cuahmah Than Cang A Ruang Rel Chap\nJapan Cozah Nih Raltuknak Vanlawng F-35 105 Cawk An Timh Ning Cu A Phundang Ngai Te →\n← Pu.Bawi Thiang Bik Le Rev.Tial Uk Hla Thar Hi Rak Ngai Law A Hp An Si Theih An Har Taktak


Holh Theih Lo A Dong Rih Lo: By Van Nun Lian – Chin World News Evening\nHolh Theih Lo A Dong Rih Lo: By Van Nun Lian\nApril 16, 2019 Salai Van Sermon\n”Dawtnak cu dongh a thiam lo. Profet an um maw? An rian cu a dih ko lai. Holh-theih-lo in a holhmi an um maw? Cu hna cu an dong lai. Hngalhnak kan ngeihmi zong a dih lai. A cheuchum lawnglawng a simi cu a tlingmi a phak tikah cun an loh phung a si ko” (1Korin 13:8,10). A cunglei Bible cherhchan in, Dr. Aung Myint Thang nih ”a tlingmi cu Bible cauk hi a si caah, profet, holh-theih-lo le hngalhnak cu an dong cang’ tiah video clip in a van chim i, a pommi zahzat le a pom lomi zahzat bak ai si.\nA tlingmi cu Bible cauk hi a si taktak maw? Bialehnak a fawi bikmi cu, a tlingmi cu Bible cauk hi a si ti khawh a si i, a si lo ti khawh zong a si. A tlingmi cu Bible cauk hi a si thiam lonak ruang cu:\n1) Bible cauk lawng hi a tlingmi a si lo. Jesuh Khrih zong a tlingmi si. Pathian dawtnak zong hi a tlingmi si. A fiangmi cu, a tlingmi tampi an um. Cucaah, 1Korin 13:10 nih ’a tlingmi’ tiah a sawhmi hi Bible lawnglawng hi a si lo.\n2) Bible cauk lawng hi a tlingmi si ruangah, ”biaphun, vanholh le hngalhnak” tbk an dongh si ahcun, 1Korin 12:8-10 chungah a ummi Thiang Thlarau laksawng dangdang zong an dong viar ve ding a si ”fimnak bia, hngalhnak bia, zumhnak, mizaw damternak, khuaruahhar tuah khawhnak, fian khawhnak, holdtheih-lo holh khawhnak, holh-theih-lo leh khawhnak.\n3) Bible cauk hi a tlingmi si sehlaw, zeibantuk Bible cauk dah a tlingmi cu si hnga? A.D. 397 in hmanmi Catholic Bible chungah cauk 73 a um (ca hlun 46 le ca thar 27). Kum 1534 in hmanmi Protestant Bible chungah cauk 66 a um (ca hlun 39 le ca thar 27). Jewish Bible (Tanakh/Tanach) chungah cauk 24 a um (tulio Protestant Bible ca hlun 39 khi a si ve). Cun, Orthodox le Oriental kohhran, tulio Jewish, Catholic le Protestant Bible hmanmi nakin an\nBible chungah cauk tam ngeimi an um rih.\nA cunglei langhtermi hna hi zoh le ruah tikah, 1Korin 13:10 i, ’A tlingmi’ nih a sawhmi hi tulio zumtu nih kan hmanmi Bible cauk hi si dawh a si lo. Hi ’A Tlingmi’ nih a sawhmi hi Bible cauk a si lo caah, ’biaphun, hngalhnak le holh-theih-lo’ le Thiang Thlarau laksawng dangdang hna hi an dong rih lo. ’A tlingmi’ nihhin hmailei Jesuh Khrih pennak le taksa minung in thlarau minung kan i-thlen caan (Biathlam 11:3, 1Korin 15:50-54, 1Theselon 4:13-18) silole Dawtnak hi sawh sehlaw a dawh bik (1Korin 13:13, 1Johan 4:8).\nCucaah, holh-theih-lo cu Thiang Thlarau rianttuannak le cawlcanghnak he ai pehtlaimi a si ve caah, a dong rih lo (laksawng dangdang he). Zohchihmi: Tongues – Devilish or Divine? Irvin Baxter -Hvad er tungetale? Bodil Skjøtt -The Bible Canon – 73 books or 66 books? Ray\nNote: Holh-theih-lo cu zeidah a si? Holh-theihlo cu: 1) Jesuh Khrih biaphun tlinnak hmelchunhnak a si (Mark 16:17), 2) Thiang Thlarau laksawng phun khat a si (1Korin 12:10), Pathian he chawnhlehnak le biaruahnak a si (1Korin 14:2)\nCredit: Van Nun Lian\nCheuhra Cheukhat Le Thawhlawm Cu Siannak In Kan Pek Lai: Rev. Hoi Cung Tum\nBawi Thiang Bik Aa Sum Kho Ve Ti Lo, Bia A Chim Ve Cang


***Vakok.Lian***: US Baptist Missionary 8 Haiti ah an tlaih hna\nUS Baptist Missionary 8 Haiti ah an tlaih hna\nUS ram Idaho State in Baptist khrihfa bu chungtel a si mi zumtu 10 cu Haito cozah nih hngakchia ningcang loin zuarnak(child trafficking) ruang he pehtlai in an tlaih hna i bia an ceih hna. Cu Baptist misionary 10 hna cu Idaho State in aluanciami December thla ah khan missionary riantuan ding caah Haiti ram ah an rak kal. Laura Silsby timi nu hi anlak ah hruaitu a si, cun Charisa Coulter timi pa zong hi Haiti ram ngakttah mi hna i cawm ding caah December 2009 ah khan Haiti ah a rakkal mi a si.\nAn nih missionary 10 hna hi Haiti ram Prime Minister nih "Haiti rammi hngakhcia athli thup in US ah kalpi a tim mi hna ansi" tiah a ti hna. Hi hngakchia lak ah hin cheukhat cu nu le pa tlamtling tein a nung rih ko mi an si a ti rih. Missionary lak ah biachimnak nawl a ngei mi nih a chimnak ah cun mahhngakchia pawl cu Domanican Republic ram ah i an tuahmi ngaktah zohkhenhnak inn ah chiah ding caah kan timh mi hna si tiah a chim.\nCu hngakchia 33 hna cu ramdang petnak ding caah a herh mi catlap zeihmanh a ngei lo mi lawng te an si caah hin Haiti cozah nih 'child trafficking' timi hngakchia zuarnak nan tuah tiah taza an cuai khawh mi hna hi a si. An mah missionary hna nih cun hngakchia hna khualtlawnnak ding caah catlap(document) a herh lai tiah kan ruat lo, kan theih lo caah a si tiah an chim ve.\nCu missionary 10 hna cu Haiti ram an chuaktak hnu ah Domanican Republic ram airport ah February ni 2 ni ah an tlaih mi hna a si i, hngakchia an i kalpi mi hna hi thla 2 lawng a si rih mi hngakchia in kum 12 asi cang mi tiang an i tel. Mah cu hngakchia hna lak ah hngakchia 10 nih kan nu le kan pa an nung rih ko an umnak zong kan theih ko tiah hlathlai tuhna an chimh dih hna i Haiti khualipi Port-au-Prince khua ah a um mi ngaktah cawmnak pakhat ah an kirpi than dih hna i an nu le pa hna he i ton than khawh ding caah tu hi an tawlrel piak cuah mah lio hna a si. Cu hngakchia lak ah nu te pakhat nih cun ngaktah ka si lo ka nu le pa an nung rih ko nain Summer camp ah a kan kalpi rua tiah ka ruah le ka zulh mi hna si a ti. Hngakchia hna hi anram ah an vun kirpi le cang ka in an ti a hal i an rawl hna arak ttam tuk caah nawl ngeitu hna nih cu missionary hna cu an zum kho bak hna lo.\nCu missionary hna cu an tlaih dih hna i bia an ceih piak hna i an lak ah an hruaitu le pa 2 hna hi an tlaih thai rih hna i adang 8 cu an thlah than cang hna. An thlahthan mi hna zong cu US ram ah an rak kir than kho cang.(Ref::cyona.info)\nReal Madrid Nih Mithar An Cawk\nUN Palai Tomas Ojea Quintana Kawlram ah atlawng\nAvoi 63nak Shan Ramthen Ni Cu Ramkip Ah An Tuah\nABC thawngthanhnak Nih World Trade Center A Cimh ...


Breaking News: Hakha Mino Pangan Tlaih Dingin Ralkap Le Palek Nih An Kawl Cuahmah Hna – The Cherry Par\nBreaking News: Hakha Mino Pangan Tlaih Dingin Ralkap Le Palek Nih An Kawl Cuahmah Hna\nMarch 13, 2021 March 13, 2021 Cherry News\nTlaih ding ah nawlchuah an si cang. Hakha khuachung hmun kip ah Ralkap le Palek nih an hmanthlaak an taar/benh. 1. Salai Ngun San Aung, 2. Dr. Biak Cung Lian, 3. Salai Van Tin Lian, 4. Salai Elishama, 5. Ni Ceu (Meithat Officer). ဟားခါးမြို့တွင် လူငယ်ငါးဦးအား စစ်တပ်မှ ဖမ်းဝရမ်းထုတ်၊ သူတို့၏ဓာတ်ပုံများကို နေရာတိုင်းတွင် ကပ်ပြီးရှာဖွေနေကြောင်းသိရသည်။\nTleih Ding in minung panga HmanThlak an chuah cg. ..Him nak tu ah rak um rih ko uh law. Cake a ei lio mi Photo zg an telh chih. An ca chuah ruang ah kan zei hmant poi lo tuk. Thai zing kan au rih lai. Mipi nih tleih ding timi tapung or tapung he riantuan timi hmantlak le min a chuak cawlh ve lai. Rak i ready cio hna u sih! Cun, mah hmanthlak an tak tarnak poah ah mipi nih mah le thiamning cio in edit rak tuah khawh asi.\nRelchap, Miphun Hriamtlai Bu Ṭhawnter A Herh; Ralkap le Palik milu 30 hrawng nih lamzawhmi mibu 2000-5000 karlak hrawng an vun dummi hna zoh ah celh a um lo tuk. Ralkap le palik an ṭih hna si lo, hriamnam an ṭihtu si mu! Mizapi nih ṭih ding le fahnak, thihnak tiang a kan petu pawl nih anmah thazaang bochan loin hriamnam an i bochanmi hmuh tikah Hriamnam a thilti khawhnak a lang khun.\nTutan ralkap nih nawlngeihnak fawi ngai in an lakmi zong hi hriamnam an i bochan ruangah a si ko. Aralaimi caan chung zongah hriamnam bochan in zulh phung tampi an ser lai i mipi fahnak tampi a kan pek rih ko lai.\nHriamnam bochan in a rammi fahnak a pe zungzaltu ral-hrang hi hriamnam pakhat khat in lehrulh caan kan phan te hrim lai. Hriamnam aa bochanmi nih cun minung fimnak, thilti khawhnak le rumnak pawl cu zei ah an rel lo nain hriamnam cu an rak ṭih ve ko.\nTlangcung hriamtlai KNU le KIA cu ralkap he i kahnak a chuak cang. Tlangcung hriamtlaibuu pawl zong biaruahnak a chungin an ngei cuahmah tiah theih a si. AA ralkap zong a chungin ralkap nih a chawnh hna i remnak ser dingin a lem cuahmah hna. Nain AA nih an cawlcanghning an ngiat peng ve hna.\nChin miphun dirhmun in hriamnam bochan in fahnak a kan petu, a kan rialdit zungzaltu ralhrang hi zoh sawhsawh awk an ṭha hrim te lai lo. Anmah lei kan ṭan lo ahcun dohnak lam a ummi ah kan i tel cio i kan doh a herh. Cucaah Chin miphun a si poah nih kan miphun hriamtlaibu a simi Chin Miphun Ralkap (CNA) a thazaang ṭhawnter dingin ṭuanvo kan ngei cio. Ramchung ramleng lungrual tein kan ṭanṭi a herh tuk. Abik in ramleng lei nih kan ti khawh tawk cio chuah in chawva lei in kan dirkamh hna a herh.\nNai ah, Emergency National Security Fund zong dirh a si. Chinland Club hruainak in Chin miphun a simi poah pal dih kan si lai. Cutik ah vuivai lo tein kan miphun hmailei a himnak caah i tel cio hram hna usih. Pakhat le pakhat kan i do awk a si lo, lungkhat tein thil ṭha lo tu kha kan doh awk a si. (Thomas Carlyle) Hlan ah cun Ralkap uknak hi Tlangcung mi lawng nih rak doh an si. Nain nihin ahcun milu tambik Bama (Kawl) hrim nih ralkap uknak hlolh dingin thazaang an chuah tikah ralkap nawlngeihnak a dongh ding hi a fiang chin lengmang ko. Zeiti lei lam in dah ralkap hi hriamnam he doh an si te lai ti cu caan nih a ratpi zau ko lai. Credit: Biak Hmun Lian\n← Lai ralkap (CNA) nih a molh cangmi Kawl ralkap he i kah an i sum le ka thangthat ngaingai hna\nMinung Kan Sinak Man A Dang Tuk! →


Iran Kongah Trump Le French President Macron Nih Bia An I Ruahmi Cu A Turu Ko Mu — Salai Ephraim Thawngpang\nIarn ram konghe pehtlai in American president Donald Trump le French president Emmanuel Macron hna cu phone hmangin biaruahnak le lungduh bia ruahnak an nei i,Iran nih zei tik hmanh ah nuclear hriamnam cu a neih awk a si lai lo.Iran nih nuclear hriamnam neih dingin rian a t’uan cuahmah mi cu a si khawh chungin kham a si lai tiah an biaruahnak cu White House nih a chim.\nCun, Iran nih nuclear hriamnam ser a timh mi lawng si lo in Middle East ram chungah Iran nih zalong tuk in a tlawnlen ning vialte kong zong Trump le Macron hna nih an ceih chih.asinain Iran kongah mah hna pahinh nih biachahnak taktak cu an nei hraw rihlo.Iran nih nuclear hriamnam ser a timh peng mi belte cu nuclear a neih khawh lo nak dingin rian kan t’uan lai ti vial lawng an chim mi a si rih tiah an chim.\nIran ram konghe pehtlai in French le American hna nih a tu bantuk in biaruahnak an neih mi hi zarhkhar chungah a voi 2nak a si cang na in biachahnak taktak an tuah kho rihlo tiah an chim.cun, Iran cozah nih cun nuculear enriched uranium concentration cu 4.5% tluk in santer a si cang tiah an chim pin ah American nih zei tluk hmanh in nuclear hriam nam kan neih khawh lo dingin rian t’uan hmanh sehlaw, nuclear cu kan ser t’ham lai tiah an chim.\nCun, Iran nih a tutan ah nuculear enriched uranium concentration cu 4.5% tluk in santer mi hi international nih hriam nam kongah phunghram an ser ningah cun Iran nih international nih hriamnam kongah phunghram a sermu cu 3.67% tluk in a buar cang tiah an chim.US secretary of state Mike Pompeo nih cun Iran nih a tu ning tein thil a tuah chih peng ko a si ah cun a tuah ser ning tluk in Iran ram chungah American nih harsat nak le hrem nak a pek cuahmah ve lai tiah a chim.\nTagged Iran Kongah Trump Le French President Macron Nih Bia An I Ruahmi Cu A Turu Ko Mu\nFrance Cozah Nih UN Backed Government Cu A Hnawl Piak Ngam Bak Ko Hna Hih →\n← China Le Myanmar Cooperation Seminar Cu Ca Cawng Nikhat Ni Ah Khan Feifai Tein Tuah A Si